
	讘讚讬转诪讬 讚诇讗讜 讘谞讬 驻专注讜谉 谞讬谞讛讜. 讗注''讙 砖讝讛 诪讞讝讬专 诇讛诐 拽专拽注 讛讜讜 诇讛讜 讻讬转讜诪讬诐 砖拽谞讜 拽专拽注 诇讗讞专 诪讬转转 讗讘讬讛谉 讚讗讬谉 讘注诇 讞讜讘 讞讜讝专 讜讙讜讘讛 讗讜转讛 诪讛谉 讜讗祝 注诇 讙讘 讚讻砖讙讘讜 拽专拽注 讘讞讜讘转 讗讘讬讛谉 讗诪专讬谞谉 讘讬砖 谞讜讞诇讬谉 (讘''讘 讚祝 拽讻讛.) 讚讘注诇 讞讜讘 讞讜讝专 讜讙讜讘讛 诪讛谉: 专爪讛 诪讝讛 讙讜讘讛 讜诪讝讛 讙讜讘讛. 讜讗注''讙 讚讗诪专讬谞谉 讗讬谉 讙讜讘讬谉 诪谞讻住讬诐 诪砖讜注讘讚讬诐 讘诪拽讜诐 砖讬砖 谞讻住讬诐 讘谞讬 讞讜专讬谉 讗驻讬' 讛谉 讝讬讘讜专讬转 砖讗谞讬 讛讻讗 讚讻讜诇讛讜 诪砖注讘讚讬 谞讬谞讛讜: 讗讘诇 讝讘谉 注讬讚讬转 讜讝讬讘讜专讬转. 谞专讗讛 讚讗讬讬专讬 砖驻讬专 讗驻讬' 讚砖讘讬拽 讘讬谞讜谞讬转 诪''诪 讛讜爪专讱 讟注诪讗 讚诇讛讻讬 讟专讞讬 讜讝讘讬谞讬 讗专注讗 讚诇讗 讞讝讬 诇讱 讚诇讗 诪爪讬 讗''诇 讛谞讞转讬 诇讱 诪拽讜诐 诇讙讘讜转 诪诪谞讜 讻讚讗诪专 讘住诪讜讱 讙讘讬 砖讘讬拽 讘讬谞讜谞讬转 讚讻讜讜转讬讛 讚砖诪讗 讘''讞 讗讜讛讘 讝讬讘讜专讬转 讟驻讬 诪讘讬谞讜谞讬转 讜讘注''讻 砖诇 砖诪注讜谉 讛讬讛 讬讻讜诇 诇讬拽讞 讟驻讬 驻讜专转讗 讻讚讗诪专讬谞谉 诇注讬诇 讚讗诪专 讗''讻 谞注诇转 讚诇转 讘驻谞讬 诇讜讬谉 讜诇讗 讗讬爪讟专讬讱 诇讟注诪讗 讚诇讛讻讬 讟专讞讬 讜讝讘谞讗 讗专注讗 讚诇讗 讞讝讬 诇讱 讗诇讗 诪砖讜诐 讚讝讘谉 讝讬讘讜专讬转 讗讘诇 诪砖讜诐 讝讘讬谉 注讬讚讬转 讜砖讬讬专 讝讬讘讜专讬转 讜讘讬谞讜谞讬转 诇讗 讗讬爪讟专讬讱 讚讻诪讜 砖讛讬讛 砖诪注讜谉 讬讻讜诇 诇讚讞讜转讜 讗爪诇 讘讬谞讜谞讬转 讜讝讬讘讜专讬转 讙诐 诇讜讬 讬讻讜诇 诇讚讞讜转讜 讚诪讛 诪讻专 诇讜 专讗砖讜谉 诇砖谞讬 讻诇 讝讻讜转 砖转讘讗 诇讬讚讜: 诪爪讬 讗''诇 讛谞讞转讬 诇讱 诪拽讜诐 诇讙讘讜转. 诇讗讜 讚讜拽讗 拽讗诪专 讛讗 诇讬砖谞讗 讚诇讗 砖讬讬讱 诇诪讬诪专 讛讻讬 讗诇讗 讙讘讬 讘注诇讬诐 讜诇讗 讙讘讬 诇讜拽讞 专讗砖讜谉 讜注讬拽专 讟注诪讗 诇讗 讛讜讬 讗诇讗 诪砖讜诐 讚诪讛 诪讻专 专讗砖讜谉 诇砖谞讬 讻诇 讝讻讜转 讻讜' 讜讛讜讗 讛讬讛 讬讻讜诇 诇讚讞讜转讜 讗爪诇 讘讬谞讜谞讬转 讗讞专讬转讬 讗讘诇 讗讬 诇讗 砖讘讬拽 讘讬谞讜谞讬转 讚讻讜讜转讬讛 诇讗 诪爪讬 诇讚讞讜转讜 讗爪诇 讝讬讘讜专讬转 讚专讗砖讜谉 谞诪讬 诇讗 讛讬讛 讬讻讜诇 诇讚讞讜转讜 讗爪诇 讝讬讘讜专讬转 讚讗讬 诪砖讜诐 讗讬 砖转拽转 讬讗诪专 诇讜 诇讻讬 转讛讚专: 讚讬谞讗 讛讜讗 讚讗讝讬诇 专讗讜讘谉 讜拽讗 诪砖转注讬 [讚讬谞讗 讘讛讚讬讛]. 讜讗''转 诪讗讬 谞驻拽讗 诪讬谞讛 讛讗 讻诇 诪讛 砖讬讻讜诇 专讗讜讘谉 诇讟注讜谉 讟注谞讬谞谉 诇讬讛 诇砖诪注讜谉 讚讟注谞讬谞谉 诇讬讛 诇诇讜拽讞 讜讻谉 诇讬转讜诪讬诐 讘讬谉 驻专讜注 讘讬谉 诪讝讜讬讬祝 讜爪专讬讻讬 注讬讚讬 拽讬讜诐 . 讚讗讬 诇讗讜 讛讻讬 诇讗 砖讘拽转 讞讬讬诐 诇讻诇 讘专讬讛 讜讘驻专拽 讙讟 驻砖讜讟 (讘''讘 讚祝 拽注讚:) 谞诪讬 诪讜讻讞 讻谉 讚拽讗诪专 砖讻讬讘 诪专注 砖讗诪专 诪谞讛 诇驻诇讜谞讬 讘讬讚讬 讗诪专 转谞讜 谞讜转谞讬谉 诇讜 诇讗 讗诪专 转谞讜 讗讬谉 谞讜转谞讬谉 讜诪讜拽讬 诇讛 讘讚谞拽讟 砖讟专讗 讗诪专 转谞讜 拽讬讬诪讬讛 诇砖讟专讬讛 诇讗 讗诪专 转谞讜 诇讗 拽讬讬诪讬讛 诇砖讟专讬讛 诪砖诪注 讚讟注谞讬谞谉 诇讛讜 诇讬转诪讬 诪讝讜讬讬祝 讜讘驻''拽 讚讘''诪 (讚祝 讬讚. 讚''讛 讚讬谞讗) 讛讗专讻转讬 讜讻谉 讗讬谉 诇讜诪专 讚谞''诪 砖注讚讬讜 砖诇 讘''讞 拽专讜讘讬诐 诇专讗讜讘谉 讜专讞讜拽讬诐 诇砖诪注讜谉 讚讛讗 诇砖诪注讜谉 谞诪讬 讗讬谉 讬讻讜诇讬谉 诇讛注讬讚 讻讬讜谉 讚讗讬 讟专讬祝 诇讬讛 诪砖诪注讜谉 讗讝诇 讘转专 专讗讜讘谉 讜讻谉 讗诐 讬讛讬讛 诇砖诪注讜谉 注讚讬诐 砖诪注讬讚讬谉 讝讻讜转讜 讜讛诐 拽专讜讘讬诐 驻住讜诇讬谉 诇讛注讬讚 讗驻讬诇讜 诇专讗讜讘谉 讻讬讜谉 讚讬砖 专讬讜讞 诇砖诪注讜谉 砖诪注诪讬讚 讛拽专拽注 讘讬讚讜 讻讚诪讜讻讞 住讜祝 驻专拽 拽诪讗 讚诪讻讜转 (讚祝 讝.) 讙讘讬 讗讬诇注讗 讜讟讜讘讬讛 拽专讜讘讬诐 讚注专讘 讛讜讜 驻住讬诇 诇讛讜 讗驻讬诇讜 诇讙讘讬 诇讜讛 讜诪诇讜讛 诪砖讜诐 讚讻讬 诇讬转 诇讬讛 诇诇讜讛 讗讝诇 诪诇讜讛 讘转专 注专讘讗 讗''讻 诪讗讬 谞驻拽讗 诪讬谞讬讛 讜讬砖 诇讜诪专 讚谞驻拽讗 诪讬谞讬讛 诇专讗讬讛 讗讞专讜谞讛 讻讙讜谉 砖讗诪专 砖诪注讜谉 讗讬谉 诇讬 注讚讬诐 讜讗讬谉 诇讬 专讗讬讛 讜诇讗讞专 讝诪谉 诪爪讗 专讗讬讛 讗讜 注讚讬诐 讚砖诪注讜谉 讗讬谉 讬讻讜诇 诇讛讘讬讗诐 讜专讗讜讘谉 砖诇讗 讗诪专 讗讬谉 诇讬 注讚讬诐 讬讻讜诇 诇讛讘讬讗诐 讗讬 谞诪讬 讻讙讜谉 砖讟讜注谉 诇讘讬转 讚讬谉 讙讚讜诇 拽讗讝诇讬谞讗 讜砖诪注讜谉 诇讗 诪爪讬 诇诪讟专讞 讻诪讜 专讗讜讘谉: [讜注讬讬谉 讘转讜住驻讜转 讘''诪 讬讚. 讚''讛 讚讬谞讗 讜讘讻转讜讘讜转 爪讘: 讚''讛 讚讬谞讗]:





专讘讬谞讜 讞谞谞讗诇

讜讗拽砖讬' 讗讬 讛讻讬 讘谞讝拽讬谉 谞诪讬 谞讬诪讗 讛讻讬 讜讻诇 砖讻谉 诇讘注诇 讞讜讘 讚转谞谉 讗讬谉 谞驻专注讬诐 诪谞讻住讬诐 诪砖讜注讘讚讬谉 讘诪拽讜诐 砖讬砖 讘谞讬 讞讜专讬谉 讜讗驻讬诇讜 讛谉 讝讬讘讜专讬转 讜谞讚讞转. 讜讗讜拽讬诪谞讗 讻讙讜谉 砖诪转 讛诇讜讛 讜诇讗 砖讘拽 诪讬讚讬 讚讬转诪讬 诇讗讜 讘谞讬 驻讬专注讜谉 谞讬谞讛讜 讜砖注讘讜讚讗 注诇 讛诇讜拽讞 专诪讬讗 讛诇讻讱 诇讗 讬讻讜诇 诇诪讬诪专 诪讛讚专谞讗 砖讟专讗 讚讝讬讘讜专讬转 诇诪专讬讛 讜诇注讜诇诐 讻讙讜谉 讚讝讘谉 注讬讚讬转 讘讗讞专讜谞讛 讜讗诪讗讬 诇讗 讙讘讜 讻讜诇讛讜 诪谉 讛注讬讚讬转 讚讬讻讜诇 诇诪讬诪专 诇讛讜 诪讗讬 讟注诪讗 讗诪讜专 专讘谞谉 讗讬谉 谞驻专注讬谉 诪谞讻住讬谉 诪砖讜注讘讚讬谉 讻讜' 诪砖讜诐 转拽谞转讗 讚诇拽讜讞讜转 讚讗诪专 诇讜拽讞 讛讗 转拽谞转讗 诇讗 谞讬讞讗 诇讬 讘讛 讜讚讬谞讗 讘讛讚讗讬 讻讚专讘讗 讚讗诪专 专讘讗 讻诇 讛讗讜诪专 讗讬 讗驻砖讬 讘转拽谞转 讞讻诪讬诐 讻讙讜谉 讝讜 砖砖讜诪注讬谉 诇讜 诪讗讬 讻讙讜谉 讝讜 讻讚专讘 讛讜谞讗 讚讗诪专 讬讻讜诇讛 讗砖讛 砖转讗诪专 诇讘注诇讛 讗讬谞讬 谞讬讝讜谞转 讜讗讬谞讬 注讜砖讛.



驻砖讬讟讗 诪讻专 诇讜拽讞 讝讬讘讜专讬转 讜讘讬谞讜谞讬转 讻讜'. 讜讗住讬拽谞讗 诪讛 诪讻专 专讗砖讜谉 诇砖谞讬 讻诇 讝讻讜转 砖转讘讜讗 诇讬讚讜 讻讱 诇讜拽讞 砖谞讬 讘讻诇 讝讻讜转讗 讚讛讜讛 诇讬讛 诇诇讜拽讞 讘注转 砖拽谞讛 讗讜 讚讗转讬讗 诇讬讛 讘讙讜讜讛 讘转专 (讛讗讬讚谞讗) [讚谞讗] 讝讘谞讗.





专砖讘"讗

讗诇讗 讛讘"注 讘讬转诪讬 讚诇讗讜 讘谞讬 驻专注讜谉 谞讬谞讛讜. 谞"诇 讚讛"驻 讘讬转诪讬 拽讟谞讬 注住拽讬谞谉 讚诇讗讜 讘谞讬 驻专注讜谉 谞讬谞讛讜 注讚 砖讬讙讚诇讜 讚讗讬 讘讬转诪讬 讙讚讜诇讬 讛讜讛 诇讬讛 诇诪讬诪专 讛讻讗 讘讬转诪讬 注住拽讬谞谉 讚诇讗讜 讘谞讬 驻专注讜谉 谞讬谞讛讜 讚讛砖转讗 讛讜讛 诪砖诪注 讚讻讜诇讛讜 讬转诪讬 诇讗讜 讘谞讬 驻专注讜谉 讞讜讘 砖诇 讗讘讬讛谉 讛谉 讜注讜讚 讚讗诐 讗讬转讗 讛讬讻讬 拽讗诪专 讚诇讗讜 讘谞讬 驻专注讜谉 谞讬谞讛讜 讜讛讗 拽讬"诇 讻专讘 谞讞诪谉 讚讗诪专 (讘"讘 拽讻讛, 讗) 讬转讜诪讬诐 砖讙讘讜 拽专拽注 讘讞讜讘转 讗讘讬讛谉 讘"讞 讞讜讝专 讜讙讜讘讛 讗讜转讛 讜讛讗 讜讚讗讬 讘驻专注讜谉 拽讗诪专 讜讗"谞 讗讘讟诇 讛诪拽讞 讚讗讬 诇讗 诪讗讬 诪讛讚专讬谞讗 砖讟专讗 讚拽讗诪专 讜讬转诪讬 讚拽讗诪专 讘讻讛"讙 拽讗诪专 讻诇讜诪 诪讛讚专谞讗 诇讛 诇讚讬讚讛讜 讘讞讜讘转 讗讘讬讛诐 讜注讜讚 讚讗讬 诇讗 诇诪讛 诇讬讛 诇诪讬诪专 讚诇讗讜 讘谞讬 驻专注讜谉 谞讬谞讛讜 诇讬诪讗 讗诇讗 讘讚砖讻讬讘 讗"谞 讘讚讬转诪讬 注住拽讬谞谉 讚讜讚讗讬 驻砖讬讟讗 讚讻诇 讚拽谞讜 讬转诪讬 诪讚讬讚讛讜 讗讜 讚谞转谉 诇讛诐 讘诪转谞讛 讗讬谉 讘"讞 讚讗讘讬讛谉 讙讜讘讛 诪讛谉 讗诇讗 讜讚讗讬 讻讚讗诪专谉 讚讘讬转诪讬 拽讟谞讬 注住拽讬谞谉 讜砖讙讘讜 讘讞讜讘转 讗讘讬讛谉 拽讗诪专 讜讗诇讜 讛讬讜 讙讚讜诇讬诐 讛讬' 讬讻讜诇 诇讚讞讜转讛 讘讟注谞讛 讝讜 诇讚注转 讛诪拽砖讛 讗讘诇 注讻砖讬讜 砖讛诐 拽讟谞讬诐 讜讗讬谞诐 讘谞讬 驻专注讜谉 讗讬谞讜 讬讻讜诇 诇讚讞讜转诐 讘讻讱 讚讗驻讬诇讜 讛讞讝讬专讛 注诇讬讜 讛谉 讞讜讝专讬谉 讜砖注讘讜讚讗 注诇讬讛 讚讬讚讬讛 专诪讬讗 讜谞"诇 讚诪讛讗 砖诪注讬谞谉 讚讗讬 砖讻讬讘 诇讜讛 讜砖讘拽 讘谞讬 讞专讬 讘讬讚 讬转讜诪讬诐 拽讟谞讬诐 讚诇讗讜 讘谞讬 驻专注讜谉 谞讬谞讛讜 讛砖转讗 讜砖讘讬拽 诇拽讜讞讜转 诪诇拽讜讞讜转 讙讘讬 讜诇讗 诪爪讬 诇诪讬诪专 讛谞讞转讬 诇讱 诪拽讜诐 诇讙讘讜转 诪诪谞讜 讚讛砖转讗 诪讬讛讗 诇讗 诪爪讬 诇讙讘讜转 (讛讬诪谞讜) [诪诪谞讜] 讜讛讜"诇 讻讗砖转讚讬祝 讘谞讬 讞专讬 讚讙讘讬 诪诪砖注讘讚讬 讜讻讘专 讻转讘转讬 讬讜转专 诪讝讛 讘住讜祝 驻专拽 讙讟 驻砖讜讟 讘住"讚.





讜诇讗 讗诪专谉 讗诇讗 讚讝讘讬谉 讘讬谞讜谞讬转 讗讘诇 讝讘讬谉 注讬讚讬转 讜讝讘讜专讬转 讗"诇 诇讛讻讬 讟专讞讬 讜讝讘谞讬 讗专注讗 讗专注讗 讚诇讗 讞讝讬讗 诇讱. 讜讗"转 讛讬讻讬 讚诪讬 讗讬 诇讗 砖讘讬拽 讘讬谞讜谞讬转 讙讘讬讛 诪讗讬 拽讗诪专 诇讛讻讬 讟专讞讬 讜讝讘谞讬 讗专注讗 讚诇讗 讞讝讬讗 诇讱 讛讗 讜讚讗讬 讞讝讬讗 诇讬讛 讚讛讗 诇讬讻讗 讘讬谞讜谞讬转 讜讗讬 砖讘讬拽 讘讬谞讜谞讬转 讙讘讬讛 诇诪讛 诇讬讛 讟注诪讗 讚诇讛讻讬 讟专讞 讜讝讘谞讬 讚诪砖诪注 讟注诪讗 讚诇讗 讞讝讬讗 诇讬讛 讛讗 讘讬谞讜谞讬转 讚讞讝讬讗 诇讬讛 专爪讛 诪讝讛 讙讜讘讛 专爪讛 诪讝讛 讙讜讘讛 讜讛讗 诇讬转讗 讚讛讗 讗诪专讬谞谉 讜诇讗 讗诪专谉 讗诇讗 讚诇讗 砖讬讬专 讘讬谞讜谞讬转 讚讻讜转讛 讙讘讬 砖诪注讜谉 讗讘诇 砖讘讬拽 讘讬谞讜谞讬转 讚讻讜转讛 讙讘讬 砖诪注讜谉 讗诪专 诇讬讛 讛谞讞转讬 诇讱 诪拽讜诐 诇讙讘讜转 诪诪谞讜 讜讬"诇 讚讜讚讗讬 讘讚砖讬讬专 讘讬谞讜谞讬转 讙讘讬 砖诪注讜谉 讜讗驻"讛 讟注诪讗 讚诪爪讬 讗诪专 诇讬讛 诇讛讻讬 讟专讞讬 讜讝讘谞讬 讗专注讗 讚诇讗 讞讝讬讗 诇讱 讚讗讬 诇讗讜 讛讻讬 诪爪讬 诇诪讬诪专 讘"讞 讚专讗讜讘谉 讗讬 讛讜讛 讝讘讜专讬转 讙讘讬 砖诪注讜谉 诇讗 讛讜讛 诪爪讬 砖诪注讜谉 诇讚讞讜转 讗爪诇 讛讘讬谞讜谞讬转 讚讟驻讬 讛讜讛 谞讬讞讗 诇讬讛 讝讘讜专讬转 讟驻讬 驻讜专转讗 讻讚讗诪专谉 诇注讬诇 讗讘诇 讘讝讘谉 讘讬谞讜谞讬转 讜砖讘拽 讘讬谞讜谞讬转 讚讻讜转讛 讙讘讬 砖诪注讜谉 诪爪讬 讗诪专 诇讬讛 诪讛 诪讻专 专讗砖讜谉 诇讘' 讻诇 讝讻讜转 砖转讘讗 诇讬讚讜 讜讗诇讜 讛讜讛 讙讘讬 砖诪注讜谉 诪爪讬 诇讚讞讜转 讗爪诇 讗讜转讛 讘讬谞讜谞讬转.





讛讗 讚讗诪专讬谞谉 讗"诇 讛谞讞转讬 诇讱 诪拽讜诐 诇讙讘讜转 诪诪谞讜. 诇讬砖谞讗 讚诇讗讜 讚讜拽讗 讛讜讗 讚诇讗 诪爪讬 诇诪讬诪专 讛讻讬 讗诇讗 讘讝诪谉 砖讬砖 讘谞讬 讞讜专讬谉 讗讘诇 讛谞讬 转专讜讬讬讛讜 诪砖讜注讘讚讬谉 谞讬谞讛讜 讜讻讬 砖讬讬专 谞诪讬 讘讬谞讜谞讬转 讙讘讬 砖诪注讜谉 诇讗 诪爪讬 诪讚讞讬 诇讬讛 讘讛谞讞转讬 诇讱 诪拽讜诐 讗诇讗 诇讬砖谞讗 讘注诇诪讗 讛讜讗 讚拽讗诪专 讜注讬拽专 讟注诪讗 诪砖讜诐 诪讛 诪讻专 专讗砖讜谉 诇砖谞讬 讛讜讗 讜讻诪讜 砖讻转讘转讬 讜讗"转 讜讗驻讬诇讜 讝讘谉 讘讬谞讜谞讬转 讜诇讗 砖讬讬专 讘讬谞讜谞讬转 讚讻讜转讛 讙讘讬 砖诪注讜谉 讛讬讻讬 讙讘讬 诪诇讜讛 诇讬诪讗 诇讬讛 讗诇讜 讛讜讛 讘讬谞讜谞讬转 讜讝讘讜专讬转 讙讘讬 砖诪注讜谉 讛讜讛 诪爪讬 诇讚讞讜讬讬 讗爪诇 讝讘讜专讬转 诪砖讜诐 讚讗讬 砖转拽转 砖转拽转 讜讗讬 诇讗 诪讛讚专谞讗 砖讟专讗 讚讝讘讜专讬转 诇诪专讬讛 讜诪讛 诪讻专 专讗砖讜谉 诇砖谞讬 讻诇 讝讻讜转 砖转讘讗 诇讬讚讜 讜讬"诇 讚讛讻讗 谞诪讬 讘讚讬转诪讬 讚诇讗讜 驻专注讜谉 谞讬谞讛讜 讜讗讬谞讜 诪讞讜讜专 讘注讬谞讬 讚讗讬谉 讚专讻谉 砖诇 讗诪讜专讗讬诐 诇住转讜诐 讗诇讗 诇驻专砖 讜讛讬讛 诇讜 诇讜诪专 讜砖讻讬讘 专讗讜讘谉 讜砖讘讬拽 讬转诪讬 讜讗驻砖专 讚诪讬诪专讬' 讚专讘讗 讘转专 讛讛讬讗 讘专讬讬转讗 讗诪专讛 讜讘转专讛 讙专讬专. 讜诇驻讬 诪讛 砖讻转讘转讬 诇诪注诇讛 讚讗讬谉 讗讜诪专讬诐 讻谉 诇驻讞讜转 讚讬谞讗 讚诪注讬拽专讗 讗转讬 砖驻讬专 讟驻讬 讜讻诪讜 砖讻转讘转讬 诇诪注诇讛.





讛讗 讚讗诪专 讗讘讬讬: 专讗讜讘谉 砖诪讻专 砖讚讛 诇砖诪注讜谉 讘讗讞专讬讜转 讜讘讗 讘"讞 讜拽讗 讟专讬祝 诇讛 诪讬谞讬讛 讚讬谞讗 讛讜讗 讚讗讝讬诇 专讗讜讘谉 诇讗砖转讜注讬讬 讚讬谞讗 注诪讬讛. 谞驻拽讗 诪讬谞讬讛 诇讛讬讻讗 讚砖讜讬讬讛 谞讬讛诇讬讛 讗驻讜转讬拽讬 讜讻诪"讚 讗讬 讗讬转 诇讬讛 讝讜讝讬 诇诇讜拽讞 诇讗 诪爪讬 诪住诇拽 诇讬讛 讘讝讜讝讬 讜专讗讜讘谉 诪爪讬 诪住诇拽 诇讬讛 讗讬 谞诪讬 讘砖讛砖讘讬讞讛 诇讜拽讞 讜讻讘专 讻转讘转讬讛 讘讗专讜讻讛 讘驻专拽 拽诪讗 讚诪爪讬注讗 (讬讚, 讗).





讛诪讗讬专讬

诪转 讛诇讜讛 砖诪讻专 拽专拽注讜转 讗诇讜 讜诇讗 谞砖讗专 诪谞讻住讬讜 讻讚讬 诇驻专讜注 讜谞讝拽拽讜 谞讬讝拽讬谉 讜讘注诇 讞讜讘 讜讗砖讛 讘讻转讘转讛 诇讟专讜祝 诪谉 讛拽专拽注讜转 砖诇拽讞 讝讛 讜砖诇拽讞 注讚讬转 讘讗讞专讜谞讛 讜讛专讬 讛讜驻拽注讛 诪诇讜拽讞 讝讛 讟注谞转 诪讛讚专谞讗 砖讟专 讝讘讜专讬转 诇诪专讬讛 砖讗诐 讬讞讝讬专 讛专讬 讛诐 谞讻住讬诐 砖拽谞讜 讬转讜诪讬诐 讜讗讬谉 谞讝拽拽讬诐 诇讛诐 诇砖讜诐 转讜讘注 讜讛专讬 讛讜讗 讻诪讜讻专 诇讗讞专讬诐 讜讗祝 讗诐 诪讻专 注讚讬转 专爪讛 诪讝讛 讙讜讘讛 讜讻讜' 讻诪讜 砖讬转讘讗专 讜砖诪讗 讗转讛 住讘讜专 诇讜诪专 砖讬讛讜 讻讜诇诐 讙讜讘讬诐 诪谉 讛注讚讬转 砖讛讜讗 讗讞专讜谉 讗讬谞讜 讻谉 讗诇讗 讛谞讬讝拽 讙讜讘讛 诪谉 讛注讚讬转 讻讚讬谞讜 讗讞专 砖谞诪讻专 讗讞专讜谉 讗讘诇 讗讬谉 讘注诇 讞讜讘 讜讻转讘转 讗砖讛 谞驻专注讬谉 诪诪谞讜 砖讛专讬 讛讜讗 讗讜诪专 诇讛诐 转拽谞转 讛谞讞转讬 诇讱 诪拽讜诐 诪驻谞讬 讛诇讜拽讞 谞转拽谞讛 讜讗讬谞讬 专讜爪讛 讘讗讜转讛 转拽谞讛 砖讻诇 转拽谞讛 讛谞转拽谞转 诇转讜注诇转讜 讛讜讗 讬讻讜诇 诇讜诪专 讗讬谞讬 专讜爪讛 讘讗讜转讜 转讜注诇转 注诇 讛讚专讱 讛讗诪讜专 讘讻转讜讘讜转 驻"讙 讗' 砖讬讻讜诇讛 讗砖讛 诇讜诪专 诇讘注诇讛 讗讬谞讬 谞讝讜谞转 讜讗讬谞讬 注讜砖讛 诪讗讞专 砖诇讟讜讘转讛 谞转拽谞讜 诇讛 诪讝讜谞讜转 转讞转 诪注砖讬 讬讚讬讛 讛讜讗讬诇 讜专讜讘 谞砖讬诐 讗讬谉 诪注砖讛 讬讚讬讛 诪住驻讬拽讬谉 诇诪讝讜谞讜转讬讛 讗诐 讗讬谉 讝讜 专讜爪讛 讘讗讜转讛 转拽谞讛 讛专砖讜转 讘讬讚讛 讻诪讜 砖讬转讘讗专 讘诪拽讜诪讜 讜讛讬诇讻讱 谞讬讝拽 谞讜讟诇 讘注讚讬转 讜讘注诇 讞讜讘 讘讘讬谞讜谞讬转 讜讻转讘转 讗砖讛 讘讝讘讜专讬转:



讙讚讜诇讬 讛驻讜住拽讬诐 诇讗 讛讘讬讗讜 讘讛诇讻讜转讬讛诐 诪讛 砖讘讗专谞讜 砖讻砖讛诪讜讻专 拽讬讬诐 讚讜讞讛 讗转 讻诇诐 讗爪诇 讛讘讬谞讜谞讬转 诪讟注诐 讛讞讝专转 讛讝讘讜专讬转 诇讘注诇讬讜 讗诇讗 砖讗祝 讘诪讜讻专 拽讬讬诐 谞讜讟诇讬谉 讻讚讬谞诐 讜谞讬讝拽 诪讬讛讗 谞讜讟诇 讘注讚讬转 讜讗讬谉 讙讜专住讬谉 讘砖诪讜注讛 讝讜 讘讬转诪讬 注住拽讬谞谉 讗诇讗 砖讗讞专 砖讛拽砖讜 诇讟注诐 讗讬 砖转拽转 砖转拽转 讗讬 讛讻讬 诇谞讝拽讬谉 谞诪讬 讛诐 讙讜专住讬诐 讗诇讗 讟注诪讗 讚诇讗 砖拽诇讬 讻讜诇讛讜 讘注讚讬转 诪砖讜诐 讚讗诪专 讟注诪讗 诪讗讬 转拽讬谞讜 专讘谞谉 讜讻讜' 诇讗 谞讬讞讗 诇讬 讜讻讜' 讜讛诇讻讱 讙讜讘讬谉 讻诇诐 讻讚讬谞诐 讗祝 讘诪讜讻专 拽讬讬诐 讜讟注诪讗 讚讗讬 砖转拽转 讚讞讜讬讛 诪讻诇 讜讻诇 讜诪讻诇 诪拽讜诐 拽爪转 诪驻专砖讬诐 住讜诪讻讬谉 讗转 讚讘专讬讛诐 诪驻谞讬 砖讗诐 谞讗诪专 讻谉 讗祝 讘诪讻专谉 讻诇谉 讘讘转 讗讞转 诇讗讞讚 专讗讜讬 诇讜诪专 讻谉 讜诪"诪 讬专讗讛 诇讬 砖讗诐 诪讻专谉 讻诇诐 诇讗讞讚 讻讗讞转 讗诐 讛诪讜讻专 拽讬讬诐 讻讱 讛讜讗 讛讚讬谉 讜诇讗 讗诪专讜 讘诪讻专谉 诇讗讞讚 讻讗讞转 砖讛讜讗 谞讻谞住 转讞转 讛讘注诇讬诐 讗诇讗 讻砖诪转 诪讜讻专 砖讗讬谉 讻讗谉 诪拽讜诐 诇讛讞讝专转 砖讟专 讜诇讗 诇讘讟讜诇 转拽谞转 讛谞讞转 诪拽讜诐:



讬砖 诪讬 砖讗讜诪专 砖讟注谞转 讛讞讝专转 讛砖讟专 讗诐 讛诪讜讻专 拽讬讬诐 讟注谞讛 讞讝拽讛 讛讬讗 讜诇讗 注讜讚 讗诇讗 砖讻转讘讜 砖讗祝 讘谞讬讝拽 讞讜讝专 讘讛 讗爪诇 讛讝讬讘讜专讬转 讜讗讬谉 爪专讬讱 诇讜诪专 讘讘注诇 讞讜讘 讜讻诇 砖讻谉 讘讻转讘转 讗砖讛 讜诪讛 砖讛拽砖讛 讗讬 讛讻讬 诇谞讝拽讬谉 谞诪讬 驻讬专讜砖讜 讜诇讛讞讝讬专讜 诇讝讬讘讜专讬转 讜砖诪讗 转讗诪专 讬讗诪专 诇讜 诇讻砖转讞讝讬专 砖讛专讬 讗祝 注讻砖讜 讗转讛 专讜爪讛 诇驻专注诐 诪谉 讛讝讘讜专讬转 讗讬谉 讛讚讘专 讻谉 砖讻诇 诪讛 砖讘讬讚讜 诇注砖讜转讜 讗祝 讛讜讗 诪讻专讬讞讜 诇拽讘诇讜 注讚 砖诇讗 谞注砖讛 讜讻谉 诪讜讻讬讞 讘讻转讜讘讜转 砖讛专讬 讘驻专拽 砖谞讬 讚讬讬谞讬 讙讝专讜转 拽"讟 讘' 讘诪讬 砖讗讘讚讛 诇讜 讚专讱 砖讚讛讜 讗诪专讜 砖讗诐 讛讬讜 诪拽讬驻讬谉 讗讜转讜 讗专讘注讛 讘讬谉 讚讗转讜 诪讻讞 讗专讘注讛 讘讬谉 讚讗转讜 诪讻讞 讞讚 讻讜诇讬 注诇诪讗 诇讗 驻诇讬讙讬 讚诪爪讜 诪讚讞讜 诇讬讛 讻讬 驻诇讬讙讬 讘讞讚 讚讗转讬 诪讻讞 讗专讘注讛 讗讚诪讜谉 住讘专 诪讻诇 诪拽讜诐 讗专讞讗讬 讙讘讱 讛讜讗 讜专讘谞谉 住讘专讬 讗讬 爪讬讬转转 爪讬讬转转 讜讗讬 诇讗 诪讛讚专谞讗 砖讟专讗 诇诪专讬讛讜 讜诇讗 诪爪讬转 诇讗讬砖转注讜讬讬 讚讬谞讗 讘讛讚讬讛讜 讜讗讬谉 专砖讗讬谉 诇讜诪专 诇讻砖转讞讝讬专 讜讛诇讻讛 讻专讘谞谉:



讜诪讻诇 诪拽讜诐 讘驻专拽 讛讞讜诇抓 谞专讗讛 砖讟注诐 讝讛 讗讬谞讜 讜诇讗 讛讜爪专讻谞讜 诇讜 讗诇讗 诇讚注转 讛讗讜诪专 讛讚专 讚讬谞讗 讗讘诇 诇讚注转 讛讗讜诪专 拽诐 讚讬谞讗 砖讛诇讻讛 讻诪讜转讜 诇讚注转诐 讗讬谉 讛讟注诐 诪砖讜诐 讗讬 爪讬讬转转 讗诇讗 诪讟注诐 拽诐 讚讬谞讗 讻诇讜诪专 讛讜讗讬诇 讜讻砖讛讬讛 诪讗专讘注讛 诇讗 讛讬讛 诇讱 讗爪诇诐 讻诇讜诐 讗祝 注讻砖讜 讻砖讘讗讛 讗爪诇 讗讞讚 拽诐 讚讬谞讗 讜谞诪爪讗 砖讟注诐 讗讬 爪讬讬转转 讗讝诇讛 诇讛:



讜讻谉 讙讚讜诇讬 讛讚讜专讜转 讻转讘讜 砖讗驻讬诇讜 谞讗诪专 砖讟注诐 讞讻诪讬诐 讘讗讘讚讛 诇讜 讚专讱 砖讚讛讜 诪讟注诐 讗讬 爪讬讬转转 爪讬讬转转 砖讗谞讬 讛转诐 砖讘注诇 讛讚专讱 专讜爪讛 诇讬驻讜转 讻讞讜 注诇 诇讜拽讞 讝讛 讘诪讛 砖讛讜专注 讻讞讜 讗爪诇 讛诪讜讻专讬诐 砖诪讻专讜 诇讜 讻诇 讝讻讜转诐 砖讘讗 诇讬讚诐 讜诇驻讬讻讱 讬讻讜诇 诇讜诪专 讗讬 爪讬讬转转 爪讬讬转转 讗讘诇 讘讝讛 讗讬谉 讛谞讬讝拽讬谉 诪讬驻讬诐 讻讞诐 注诇 诇讜拽讞 讝讛 讗诇讗 讘诪讛 砖讛讬讛 讚讬谞诐 讗爪诇 讛诪讜讻专 砖诪讻专讛 诇讜 讜砖诪讗 转讗诪专 诇讚注转 讝讛 诪讛 砖讛拽砖讜 讘讙诪' 讗讬 讛讻讬 诇谞讝拽讬谉 谞诪讬 谞讬诪讗 讛讻讬 讛讬讛 诇讜 诇转专抓 砖讗讬谉 谞讝拽讬谉 讚讜诪讬谉 诇讘注诇 讞讜讘 砖讛谞讝拽讬谉 讗讬谉 诪讬驻讬诐 讻讞诐 讗爪诇 讛诇讜拽讞 讗诇讗 讘诪讛 砖讛讬讛 讚讬谞诐 讗爪诇 讛诪讜讻专 讗讘诇 讘注诇 讞讜讘 讚讬谉 讛讜讗 砖诇讗 讬讟讜诇 讘注讚讬转 诪讟注诐 讗讬 砖转拽转 讜讻讜' 砖讛专讬 专讜爪讛 诇讬驻讜转 讻讞讜 讗爪诇 讛诇讜拽讞 讘诪讛 砖诇讗 讛讬讛 讚讬谞讜 讗爪诇 讛诪讜讻专 讗驻砖专 砖讻讬讜谉 砖诇拽讞 注讚讬转 讘讗讞专讜谞讛 讗祝 注诇 讛诪讜讻专 讛讬讛 讚讬谞讜 讘注讬讚讬转 讛谞砖讗专 诇讜:



讜诇讚注转讬 讟注诐 讗讬 爪讬讬转转 讗讬谉 专讗讜讬 诇讚讞讜转讜 讛讜讗讬诇 讜讘诪拽讜诪讜 谞讗诪专 讻谉 讜讝讜 砖讘驻专拽 讛讞讜诇抓 住讜讙讬讗 讘注诇诪讗 讛讬讗 讜讗讬谉 讚讜讞讬谉 诪诪谞讛 讟注诐 讛讗诪讜专 讘诪拽讜诪讜 讜诪"诪 讚讜拽讗 诪讛谞讬 诇讛讞讝讬专 讗转 讛谞讬讝拽 诇讘讬谞讜谞讬 讻讚注转 专讗砖讜谉 讜诇讗 诇讝讬讘讜专讬转 砖讗讬谞讜 讚讜诪讛 诇讙诪专讬 诇讟注诐 讛讗诪讜专 讘讗讘讚讛 诇讜 讚专讱 砖讚讛讜 砖讘讗讜转讜 讛讚讬谉 讗诇讜 讛讬讜 讛砖讚讜转 注讚讬谉 讘讬讚 讛诪讜讻专讬诐 讗讬谞讜 讝讜讻讛 讘讚讬谉 讘讛 讻诇诇 讜讛专讬 诇讜拽讞 讻讚讬谉 注专讘 诇讜诪专 砖讻诇 砖讛诪讜讻专 驻讟讜专 讗祝 讛诇讜拽讞 驻讟讜专 讗讘诇 讝讜 砖讘讻讗谉 讗诇讜 讛讬讛 讛讻诇 讘讬讚 讛诪讜讻专 讛讬讛 讻诇 讗讞讚 讝讜讻讛 讻讚讬谞讜 讜讗讬谉 讟注诐 诪讛讚专谞讗 砖讟专讗 专讗讜讬讛 诇讛驻拽讬注 讗讗"讻 讘讛驻讞讚转 驻住讬讚讗 讬转专讛 诪讝讜 注诇 讛讚专讱 砖讘讬讗专谞讜 转讞诇讛 讗注"驻 砖讘讗讞专讜谉 砖诇 讻转讜讘讜转 讻转讘谞讜 砖讗讬谉 诇讜拽讞 讝讛 讻讚讬谉 注专讘 诪讻诇 诪拽讜诐 诇注谞讬谉 讝讛 专讗讜讬 诇讜诪专 讻谉:



讜讬砖 诪驻专砖讬诐 讘讟注诐 讝讛 讗讬 爪讬讬转转 诇讛转驻砖专 注诪讬 讘讚诪讬诐 诪讜讟讘 讜讗讬 诇讗 诪讛讚专谞讗 讜讻讜' 讜诇讗 讬讛讗 诇讱 诪拽讜诐 诇讛转驻砖专 注诪讛诐 砖讗讬谉 讗讚诐 专讜爪讛 诇讞诇拽 砖讚讛讜 诇砖谞讬诐 讜谞诪爪讗 诪专讜讬讞:



讜诇注谞讬谉 讘讬讗讜专 讝讛 砖讗诪专讜 讘住讜讙讬讗 讝讜 讘讬转诪讬 讚诇讗讜 讘谞讬 驻专注讜谉 谞讬谞讛讜 讬砖 砖诪拽砖讬诐 砖讛专讬 讬转讜诪讬诐 砖讙讘讜 拽专拽注 讘讞讜讘 讗讘讬讛诐 讘注诇 讞讜讘 讞讜讝专 讜讙讜讘讛 诪讛诐 讜驻专砖讜讛 讘拽讟谞讬诐 讜诪讻讗谉 诇诪讚讜 讙讚讜诇讬 讛讚讜专 砖讗诐 诪转 讛诇讜讛 讜讛谞讬讞 讘谞讬 讞讜专讬谉 诇讬转讜诪讬诐 拽讟谞讬诐 讜讬砖 砖诐 诇拽讜讞讜转 砖讙讜讘讛 诪谉 讛诇拽讜讞讜转 讜讗讬谉 讬讻讜诇讬诐 诇讜诪专 讛谞讞转讬 诇讱 诪拽讜诐 讚讛砖转讗 诪讬讛讗 诇讗 诪爪讬 诇诪讙讘讬 讜讛讜讛 诇讬讛 讻讗砖转讚讜祝 讘谞讬 讞专讬 讚讙讘讬 诪诪砖注讘讚讬 讜讗讬谉 谞专讗讛 诇讬 诪讗讞专 砖讗讜转诐 讘谞讬 讞专讬 讘注讬谉 讜讛专讬 砖诇讜 诇驻谞讬讜 讗注"驻 讚讗专讬讛 专讘讬注 注诇讬讬讛讜 讜讛讻讗 砖讗谞讬 讚讻讬 诪讛讚专 砖讟专讬讛 谞讻住讬 讚拽谞讜 讬转诪讬 谞讬谞讛讜:



讝讛 砖诇拽讞 砖诇砖讛 拽专拽注讜转 讜诇拽讞 注讚讬转 讘讗讞专讜谞讛 讜诪转 讛诪讜讻专 砖讗诇诪诇讗 砖讗讬谞讜 专讜爪讛 讘转拽谞转 讛谞讞转讬 诇讱 诪拽讜诐 讛讬讜 讻诇诐 讙讜讘讬诐 诪注讚讬转 讻诪讜 砖讘讗专谞讜 讗诐 诪讻专 讗讞专 讻谉 讘讬谞讜谞讬转 讜讝讘讜专讬转 讜砖讬讬专 注讚讬转 诇驻谞讬讜 讗讬谉 住驻拽 砖讻诇诐 讘讗讬诐 讜讙讜讘讬诐 诪谉 讛注讚讬转 砖讗讬谉 诪拽讜诐 诇讜诪专 讗讬 讗驻砖讬 讘转拽谞转 讞讻诪讬诐 讘诪拽讜诐 砖讞讘 诇讗讞专讬诐 诪诇讘讚 转讜讘注 砖诇讜 讜诇讗 砖转驻专砖 诪爪讚 砖讗讜转讜 砖谞砖讗专 讘讬讚讜 谞拽专讗 讘谞讬 讞专讬 讗爪诇 讗讜转诐 砖诇 诇讜拽讞 砖谞讬 砖砖谞讬讛诐 诪砖讜注讘讚讬诐 讛诐 讜讟专驻讗 砖诇讛诐 砖讜讛 讗爪诇 讝讛 砖讗诐 转讗诪专 砖谞讻住讬 诇讜拽讞 砖谞讬 谞拽专讗讬诐 诪砖讜注讘讚讬诐 讘注专讱 讗诇 谞讻住讬 讛专讗砖讜谉 讗"讻 讗驻讬诇讜 诇讗 讛讬转讛 注讚讬转 讗讞专讜谞讛 讗转讛 讗讜诪专 讻谉 讛讗 讗讬谉 讛讟注诐 讗诇讗 诪驻谞讬 砖诇讜拽讞 砖谞讬 讗讜诪专 诇讜 讛专讬 注讚讬转 讛讬讛 讗讞专讜谉 讜讗讬 讗驻砖专 诇讜 注讻砖讜 诇讛驻拽讬注讱 诪诪谞讜 讘讟注谞转 讗讬 讗驻砖讬 诪讟注诐 砖讻转讘谞讜 讜注讜讚 诪讟注诐 讗讞专 砖讻诇 讛诪驻拽讬注 注爪诪讜 诪谉 讛转拽谞讛 爪专讬讱 诇讛讝诪讬谉 注爪诪讜 诇讚讬谉 讻诇讜诪专 讗讬谞讬 专讜爪讛 讘转拽谞讛 讗诇讗 讘讚讬谉 讗讘诇 讝讛 砖讗讬谉 注砖讬讬转 讛讚讬谉 讘讬讚讜 砖讛专讬 讗讬谉 讘讬谞讜谞讬转 讜讝讘讜专讬转 讘讬讚讜 讗讬谉 诇讜 专砖讜转 诇讛驻拽讬注 讛转拽谞讛 讗讘诇 讗诐 诪讻专 讗转 讛注讚讬转 讜砖讬讬专 诇注爪诪讜 讘讬谞讜谞讬转 讜讝讘讜专讬转 砖诪讗 讗转讛 住讘讜专 砖讬讛讜 讻诇诐 讙讜讘讬诐 诪谉 讛注讚讬转 砖讛讬讛 讗讞专讜谉 讛讜讗讬诇 讜讗讬谉 讻讗谉 讟注诐 讗讬 讗驻砖讬 砖讛专讬 讗讬谉 诇讜拽讞 专讗砖讜谉 专讜爪讛 注讻砖讜 讘讚讬谉 讗讬 讗驻砖讬 转讚注 砖讗讬谉 讛讚讘专 讻谉 讜讗讬谉 讙讜讘讬谉 讻诇诇 讗诇讗 讻讜诇讜 讘讚讬谞讬 诪讛 诪讻专 诇讜 专讗砖讜谉 诇砖谞讬 讻诇 讝讻讜转 砖转讘讗 诇讬讚讜 讜讗讞专 砖讛专讗砖讜谉 讛讬讛 专砖讗讬 诇讛讙讘讜转诐 讘讘讬谞讜谞讬转 讗注"驻 砖诇拽讞 注讚讬转 讗讞专讜谞讛 讻诪讜 砖讘讬讗专谞讜 讗祝 讗诇讜 讗讜诪专讬诐 诇讜 诇讱 讗爪诇 讘讬谞讜谞讬转 讻讗诇讜 讛讘讬谞讜谞讬转 讘讬讚诐 砖讛诐 注讜诪讚讬诐 讘诪拽讜诐 讛专讗砖讜谉 诇讟注谞讛 讝讜 讜讚讜讞讬诐 诇讘注诇 讞讜讘 讗爪诇 讘讬谞讜谞讬转 砖诇 专讗砖讜谉 讜讻转讘转 讗砖讛 诇讝讘讜专讬转 讜讗讬谉 讛驻专砖 讘讝讜 讘讬谉 砖诪讻专 专讗砖讜谉 诇砖谞讬 讘讗讞专讬讜转 讘讬谉 砖诪讻专 砖诇讗 讘讗讞专讬讜转:



专讗讜讘谉 砖讛讬讜 注诇讬讜 讘注诇讬 讞讜讘 讜诪讻专 讻诇 砖讚讜转讬讜 诇砖诪注讜谉 讘讘转 讗讞转 讜讛专讬 砖讚讬谞讜 砖诇 讘注诇 讞讜讘 注诇讬讜 讘讘讬谞讜谞讬转 讛诇讱 砖诪注讜谉 讜诪讻专 讛讘讬谞讜谞讬转 诇诇讜讬 讜讛砖讗讬专 讗爪诇讜 注讚讬转 讜讝讘讜专讬转 讛专讬 讛讘讞讬专讛 讘讬讚 讛讘注诇 讞讜讘 讗诐 专爪讛 诇讙讘讜转 诪诪讛 砖谞砖讗专 讘讬讚 砖诪注讜谉 讙讜讘讛 讜讗讬谉 讘讬讚 砖诪注讜谉 诇讜诪专 诇讜 讛专讬 砖注讘讜讚讱 讗爪诇 诇讜讬 砖讛讜讗 讗讜诪专 诇讜 诇讜讬 拽砖讛 诇讬 讜讗转讛 谞讜讞 讛讬诪谞讜 讜讗转讛 讘注诇 讚讘专讬诐 砖诇讬 砖诇拽讞转 诪讘注诇 讞讜讘讬 讜讙讜讘讛 诪诪谞讜 诪谉 讛讝讘讜专讬转 讜诇讗 诪谉 讛注讚讬转 砖讛专讬 讗祝 讘注诇 讞讜讘 讘注爪诪讜 讗诐 讛讬讜 讘讬讚讜 注讚讬转 讜讝讘讜专讬转 讗讬谞讜 讙讜讘讛 讗诇讗 诪谉 讛讝讘讜专讬转 讻诪讜 砖讛转讘讗专 讜讗诐 讗讬谉 讘讬讚 砖诪注讜谉 诪讗讜转谉 砖讚讜转 讝讘讜专讬转 讙讜讘讛 讗祝 诪注讚讬转 讚讛讜讗讬诇 讜诇拽讞 砖诪注讜谉 讻诇 砖注讘讜讚讜 砖诇 讘注诇 讞讜讘 讜讗讬谉 讝讛 诪讜爪讗 讘讬讚讜 讗转 砖讚讬谞讜 注诇讬讜 讙讜讘讛 诪诪讛 砖诪讜爪讬讗 讘讬讚讜 讜讗诐 诇讗 谞砖讗专 诇讜 讘讬谞讜谞讬转 讜诇讗 讝讘讜专讬转 讙讜讘讛 诪注讚讬转 砖讛专讬 讗讜诪专 诇讜 讗转讛 诇拽讞转 讻诇 砖注讘讜讚讬 讜谞讻谞住转 转讞转 专讗讜讘谉 诇讞讜讘讬 讜讻诇 砖讗谞讬 诪讜爪讗 诪谞讻住讬 专讗讜讘谉 讗爪诇讱 讗讬谞讬 诪讟专讬讞 讗转 诇讜讬 砖讛专讬 讛谞讬讞 诇讬 诪拽讜诐 讜讗诐 专爪讛 诇讙讘讜转 诪诇讜讬 讙讜讘讛 讜讗讬 讗驻砖专 诇诇讜讬 诇讜诪专 诇讜 诇讱 讗爪诇 砖诪注讜谉 砖讻讘专 讛谞讞转讬 诇讱 诪拽讜诐 讘诪拽讞讬讜 砖讗讬谉 谞讻住讬 诇讜拽讞 砖谞讬 谞拽专讗讬诐 诪砖讜注讘讚讬诐 讘注专讱 讗诇 谞讻住讬 诇讜拽讞 专讗砖讜谉 讻讚讬 诇讚讞讜转讜 诪讚讬谞讜 诇驻讞讜转 讛讬诪谞讜 砖砖谞讬讛诐 诪砖讜注讘讚讬诐 讛诐 讻诪讜 砖讘讗专谞讜 讜讛讜讗讬诇 讜讘讬谞讜谞讬转 讘讬讚讜 讞讜讝专 讝讛 注诇讬讜 讛讗 讗诐 谞砖讗专 讘讬谞讜谞讬转 诪诪拽讞 讝讛 讘讬讚 砖诪注讜谉 讘讻讚讬 讛讞讜讘 讻诇 砖讻讙讜谉 讝讛 谞讻住讬 诇讜拽讞 砖谞讬 诪砖讜注讘讚讬诐 讛诐 讘注专讱 讗诇 谞讻住讬 诇讜拽讞 专讗砖讜谉 讛讜讗讬诇 讜讗讬谉 讻讗谉 讚讞讬讬讛 诪诪注讜诇讛 诇驻讞讜转 讜讬砖 讻讗谉 讚讬谉 讛谞讞转讬 诇讱 诪拽讜诐 讜诇讗讜 讚讜拽讗 讛谞讞转讬 砖诇砖讜谉 讝讛 讗讬谞讜 谞讜驻诇 讗诇讗 讗爪诇 讛讘注诇讬诐 诇讗 讗爪诇 讛诇讜拽讞 讗诇讗 讻讱 讛讜讗 讛注谞讬谉 诪讛 诪讻专 诇讜 专讗砖讜谉 诇砖谞讬 讻诇 讝讻讜转 砖转讘讗 诇讬讚讜 讜讻砖诐 砖讛专讗砖讜谉 讬讻讜诇 诇讛讙讘讜转讱 讗讬 讝讛 砖讬专爪讛 诪讗讜转谉 砖转讬 砖讚讜转 讛讘讬谞讜谞讬讜转 讗祝 讗谞讬 讻谉 讜诪转讜讱 讻讱 谞讚讞讛 讗爪诇 砖诪注讜谉 讜讗讬谞讜 讙讜讘讛 诪诇讜讬:



讜诪讻诇 诪拽讜诐 讗诐 诇讗 诪讻专 专讗讜讘谉 讝讛 讻诇 拽专拽注讜转讬讜 讻讗讞讚 诇砖诪注讜谉 讗诇讗 讝讛 讗讞专 讝讛 讜诪讻专 砖诪注讜谉 讗讞专 讻谉 讘讬谞讜谞讬转 诇诇讜讬 讗诐 讝讘讜专讬转 讛讬讛 讗讞专讜谉 讗讬谉 讝讛 讞讜讝专 讗爪诇 诇讜讬 砖讛专讬 讘砖注讛 砖诇拽讞 砖诪注讜谉 讗转 讛讘讬谞讜谞讬转 谞砖讗专 讛讝讘讜专讬转 讘谉 讞讜专讬谉 讜讗诐 注讚讬转 诇拽讞 讘讗讞专讜谞讛 讗祝 讛讜讗 讛讜诇讱 讜讙讜讘讛 诪注讚讬转 砖讘讬讚 砖诪注讜谉 砖讛专讬 讗讬谉 讘讬谞讜谞讬转 讘讬讚讜 诇讚讞讜转讜 诪讟注诐 讗讬 讗驻砖讬 讻诪讜 砖讻转讘谞讜 诇诪注诇讛 讜诪"诪 讗诐 讛诪讜讻专 拽讬讬诐 讚讜讞讛讜 讗爪诇 讝讬讘讜专讬转 砖讘讬讚讜 讗注"驻 砖注讚讬转 讗讞专讜谞讛 诪讟注诐 讛讞讝专转 讛砖讟专 诇讚注转 拽爪转 讻诪讛 砖讘讬讗专谞讜 诇诪注诇讛 讜诪讻诇 诪拽讜诐 讗诐 讛讘讬谞讜谞讬转 讗讞专讜谞讛 讞讜讝专 讗爪诇 诇讜讬 讜讗诐 讛讬转讛 注讚讬转 讗讞专讜谞讛 讜诪讻专讛 诇诇讜讬 讜谞砖讗专 讛讘讬谞讜谞讬 讗爪诇 砖诪注讜谉 讞讜讝专 讗爪诇 砖诪注讜谉 诪讟注诐 诪讛 诪讻专 专讗砖讜谉 诇砖谞讬 讜讻讜' 讻诪讜 砖讘讗专谞讜:



专讗讜讘谉 砖诪讻专 砖讚讛 诇砖诪注讜谉 讜讘讗 讘注诇 讞讜讘 砖诇 专讗讜讘谉 诇讟专讜祝 讗转 讛拽专拽注 诪讬讚 砖诪注讜谉 讬讻讜诇 专讗讜讘谉 讝讛 诇讚讞讜转讜 诪注诇 砖诪注讜谉 讗祝 砖诇讗 讘驻专注讜谉 讗诇讗 砖讬注专讬讱 讟注谞讜转讬讜 讘讘讬转 讚讬谉 讻谉 讜诇讗 住讜祝 讚讘专 诇讛砖讘讬注讜 讗诐 讟讜注谉 诇讜 砖驻专注讜 砖讛专讬 讗讬谉 砖诪注讜谉 诪专讜讬讞 讘讝讛 讻诇讜诐 砖讗祝 讝讛 讘讗 诇讬驻专注 诪谞讻住讬诐 诪砖讜注讘讚讬诐 讛讜讗 讜讗讬谞讜 谞驻专注 讗诇讗 讘砖讘讜注讛 专"诇 讗诐 谞驻专注 诪专讗讜讘谉 讗诐 诇讗讜 讗诇讗 讛谉 诇讛砖讘讬注讜 讛谉 诇讟注讜谉 注诇讬讜 砖讛讜讗 诪注讻讘 讗转 讞讜讘讜 讘转讘讬注讛 讗讞专转 砖讬砖 诇讜 注诇讬讜 讛谉 注诇 讗讬 讝讜 讟注谞讛 讗讜 讟注谞讜转 砖讬专讗讛 诇讜 诇讟注讜谉 砖讛诇讜拽讞 讗讬谞讜 讬讜讚注 讘讛诐 讗讜 讗讬谞讜 讘拽讬 讗讜 驻拽讞 诇注诪讜讚 讘讚讬谉 讻诪讜讛讜 讜讗讬谉 讻讞 讘讬讚 讛讘注诇 讞讜讘 诇讜诪专 讛专讬 谞注转拽 砖注讘讜讚讬 诪诪讱 讜讘讗 诇讬讚 砖诪注讜谉 讜讗讬谞讱 诪注转讛 讘注诇 讚讘专讬诐 砖诇讬 诇讙讜驻讛 砖诇 拽专拽注 讝讛 诪驻谞讬 砖专讗讜讘谉 讗讜诪专 诇讜 讻诇 诪讛 砖转驻住讬讚讛讜 讗祝 讗谞讬 诪砖讜注讘讚 诇讛讞讝讬专 砖讻诇 住转诐 诪讻专 讘讗讞专讬讜转 讛讜讗 讜讗驻讬诇讜 讗讬谉 诇讜 诇砖诇诐 讬讻讜诇 诇讜诪专 诪"诪 讛专讬 讗谞讬 诪砖讜注讘讚 诇讛讞讝讬专 讻砖讬讝讚诪谉 诇讬:



讜讗祝 讗诐 诪讻专讛 砖诇讗 讘讗讞专讬讜转 诪"诪 讛专讬 讝讛 讗讜诪专 诇讜 讗讬谞讬 专讜爪讛 砖讬讛讗 诇讝讛 注诇讬 转专注讜诪转 讜诇驻讬 讝讛 讗驻砖专 砖讛讚讬谉 讻谉 讗祝 讘砖讻讘专 讟专驻讛 讘注诇 讞讜讘 砖诇 专讗讜讘谉 砖讬讻讜诇 专讗讜讘谉 讝讛 诇转讘注讜 讘讚讬谉 注诇 诪讛 砖讟专驻讜 砖诇讗 讘讚讬谉 讬砖 诪转诪讬讛讬谉 注诇 驻讬专讜砖 讝讛 砖讗诐 讻谉 诇注谞讬谉 诪讻专讛 讘讗讞专讬讜转 诪讬讛讗 诪讛 讘讗 诇诇诪讚谞讜 讜讗诐 诪驻谞讬 砖诪讻诇 诪拽讜诐 讛讜爪专讱 诇讛砖诪讬注谞讜 讻谉 讘诪讻专讛 砖诇讗 讘讗讞专讬讜转 讛专讬 讝讜 讘诇砖讜谉 讗讬讻讗 讚讗诪专讬 谞讗诪专讛 讗诇诪讗 砖注讬拽专 讛砖诪讜注讛 讛讬转讛 诇诪讻专讛 讘讗讞专讬讜转 讜诪"诪 讛诐 诪驻专砖讬诐 讗讜转讛 讘爪讚讚讬诐 讗讞专讬诐 讜讛讜讗 砖讻讘专 讛转讘讗专 讘诪拽讜诪讜转 讗讞专讬诐 砖讛诇讜讛 砖注砖讛 砖讚讛讜 讗驻讜转讬拽讬 诪驻讜专砖 诇诪诇讜讛 讬讻讜诇 讛讜讗 诇住诇拽讜 讘诪注讜转 讗讘诇 讗诐 诪讻专讜 讛专讬 讛诪诇讜讛 讘讗 讜讟讜专驻讜 讜讗讬谉 讛诇讜拽讞 讬讻讜诇 诇住诇拽讜 讘诪注讜转 讜驻专砖讜 讘讻讗谉 砖讗诐 诪讻专讜 讜讘讗 讛诪诇讜讛 诇讟专驻讛 专砖讗讬 讛诇讜讛 诇讜诪专 讗谞讬 讗驻专注讱 讜讗注"驻 砖讛讚讘专 讬讚讜注 砖讗讬谉 诇讜 诪注讜转 讘讗 讜诪拽讘诇诐 诪谉 讛诇讜拽讞 讜诇讗 谞讗诪专 砖讗讬谉 讛诇讜拽讞 讬讻讜诇 诇住诇拽讜 讗诇讗 讘砖讗讬谉 讛诇讜讛 讘讻讗谉 讗讜 砖讗讬谞讜 专讜爪讛 诇住诇拽讜 讜砖诪讜注讛 讝讜 诪转驻专砖转 注诇 讚专讱 讝讛 诇讚注转诐 讜讻谉 驻专砖讜讛 讙讚讜诇讬 讛诪驻专砖讬诐:



讜诪讻讗谉 讗谞讬 讗讜诪专 讘注专讘 砖谞砖讗专 讗讞专 诪讬转转 讛诇讜讛 讜讗讬谉 诇讬转讜诪讬诐 谞讻住讬诐 诇驻专注讜 砖讙讜讘讛 诪谉 讛注专讘 讘讘讬谞讜谞讬转 讻诪讜 砖讬转讘讗专 讘诪住讻转 讙讬讟讬谉 诪"讟 讘' 砖讬讻讜诇 讛注专讘 诇讬转谉 讝讘讜专讬转 诇讬转讜诐 诇驻专注讜 诪诪谞讛 讜诇驻讬' 讝讛 讗讬谉 专讗讜讬 诇讙专讜住 讗讬 诪驻拽转 诪讬谞讬讛 注诇讗讬 讚讬讚讬 讛讚专 砖讛专讬 讗祝 讛讜讗 讗讬谞讜 讞讜讝专 注诇讬讜 讗诇讗 讘诪注讜转:



讛转讘讗专 讙诐 讻谉 讘诪拽讜诪讜转 讗讞专讬诐 砖讗诐 诇讜讛 专讗讜讘谉 诪砖诪注讜谉 诪谞讛 讜讬砖 诇讜 拽专拽注 砖讜讛 诪谞讛 讜讞诪砖讬诐 砖讗讬谉 讛诪诇讜讛 专砖讗讬 诇讜诪专 转谉 诇讬 讻诇 讛拽专拽注 讜讗谞讬 讗讞讝讬专 诇讱 讛诪讜转专 砖讛讜讗 讞诪砖讬诐 讗诇讗 讞讜诇拽 讛拽专拽注 注诪讜 讜谞讜讟诇 讛诪诇讜讛 砖谞讬 讞诇拽讬诐 讘砖讬注讜专 诪谞讛 讜谞砖讗专 讛砖诇讬砖 讘讬讚 讛诇讜讛 讜讗驻讬诇讜 诇拽讞讜 专讗讜讘谉 讝讛 讘诪谞讛 讗诇讗 砖讛砖讘讬讞讜 讜注诪讚 注诇 诪讗讛 讜讞诪砖讬诐 讛讜讗讬诇 讜注讻砖讜 诪"诪 砖讜讛 诪讗讛 讜讞诪砖讬诐 讜诪"诪 讗诐 讛讬讛 诇专讗讜讘谉 讝讛 拽专拽注 砖讜讛 诪谞讛 讻砖讬注讜专 讞讜讘讜 讜诪讻专讜 诇讗讞专 讜讛砖讘讬讞讜 讛诇讜拽讞 注讚 诪讗讛 讜讞诪砖讬诐 讛专讬 讘注诇 讞讜讘 讘讗 讜讟讜专祝 讗转 讻诇讜 讜诪讞讝讬专 讛诪讜转专 诇诇讜拽讞 注诇 爪讚讚讬诐 讬讚讜注讬诐 讬转讘讗专讜 讘诪爪讬注讗 讘注"讛:



讬砖 诪讬 砖驻讬专砖 讘讻讗谉 砖讗诐 讛诪讜讻专 注诪讜 讘讻讗谉 讜专讜爪讛 诇讛讻谞讬住 注爪诪讜 讘诪拽讜诐 讛诇讜拽讞 注讜砖讛 讜诪讻专讬讞讜 诇讞诇拽 注诪讜 讘拽专拽注 讜诇讛注诪讬讚 讛砖诇讬砖 讘讬讚 讛诇讜拽讞 诇讗 谞讗诪专 砖讛诇讜拽讞 讗讬谞讜 专砖讗讬 诇住诇拽讜 讗诇讗 讻砖讛诪讜讻专 讗讬谞讜 讘讻讗谉 讗讜 砖讗讬谞讜 专讜爪讛 讘讻讱 讜砖诪讜注讛 讝讜 诪转驻专砖转 注诇 讚专讱 讝讛 诇讚注转诐:



讬砖 诪驻专砖讬诐 砖诪讜注讛 讝讜 诇转讜注诇转 讛诇讜讛 讜讛讜讗 砖讗诐 讬砖 诇讜 注诇讬讜 砖讘讜注讛 诪诪拽讜诐 讗讞专 讜讗讬谞讜 讬讻讜诇 诇讛砖讘讬注讜 讘讗 注讻砖讜 讜谞讻谞住 注诪讜 诇讚讬谉 诪爪讚 砖讛讜讗 专讜爪讛 诇讬驻专注 诪谞讻住讬诐 诪砖讜注讘讚讬诐 讗讜 诪讗讬讝讛 爪讚 讜讗讞专 讻讱 讬讙诇讙诇 注诇讬讜 砖讘讜注讛 诪诪拽讜诐 讗讞专 讜讗讬谉 讝讛 讬讻讜诇 诇讜诪专 讗讬谉 砖讘讜注讛 讝讜 砖诇讱 讻讚讬 砖转讙诇讙诇 注诇讬讛:



诇拽爪转 讞讻诪讬 讚讜专谞讜 专讗讬转讬 砖砖讗诇讜 讘砖诪讜注讛 讝讜 诪讗讬 谞驻拽讗 诪讬谞讛 讗讬 专讗讜讘谉 诪砖转注讬 讚讬谞讗 讘讛讚讬讛 讗诐 诇讗讜 砖讛专讬 讗祝 讘诇讗 讻讱 讟讜注谞讬谉 诇诇讜拽讞 讻诇 诪讛 砖讗驻砖专 诇诪讜讻专 诇讟注讜谉 讜讗谞讜 讻讘专 讻转讘谞讜 砖讛专讘讛 讘谞讬 讗讚诐 讗讬谞诐 讬讜讚注讬诐 讘讟讬讘 诪砖讗 讜诪转谉 诇注诪讜讚 讘讚讬谉 讝讛 讘讝讛 讜讻谉 讬砖 砖转讬专抓 讻讙讜谉 砖讬讘讗 专讗讜讘谉 诇讟注讜谉 诇讘讬转 讚讬谉 讛讙讚讜诇 讗讝讬诇谞讗 讜砖诪注讜谉 讗讬谞讜 讬讻讜诇 诇讬诇讱 讜诪"诪 专讗讬转讬 诪讬 砖谞砖转讘砖 诇讜诪专 讜诇驻专砖 讘讛 讻讙讜谉 砖讬砖 注讚讬诐 诪注讬讚讬诐 讻谞讙讚 讛讘注诇 讞讜讘 讜讛诐 拽专讜讘讬诐 诇砖诪注讜谉 讜讗讬谞诐 拽专讜讘讬诐 诇专讗讜讘谉 讜讗讬谉 讝讛 讻诇讜诐 砖诪讗讞专 砖讬砖 专讬讜讞 诇砖诪注讜谉 讘讝讛 砖诪注诪讬讚讬谉 讛拽专拽注 讘讬讚讜 讘注讚讜转 讝讜 讗祝 诇专讗讜讘谉 驻住讜诇讬诐 诇注讚讜转 讝讜 讻诪讜 砖讬转讘讗专 讘诪注砖讛 讗诇注讗讬 讜讟讜讘讬讛 讚讛讜讜 拽专讬讘讬 讚注专讘讗 讜驻住诇讬谞讛讜 诇讙讘讬 诇讜讛 讜诪诇讜讛 讛讜讗讬诇 讜讻讬 诇讬转 诇讬讛 诇诇讜讛 讘转专 注专讘讗 讗讝讬诇 讻诪讜 砖讬转讘讗专 讘专讗砖讜谉 砖诇 诪讻讜转 讜讻谉 讗诐 注讚讬诐 讛诪拽讬讬诪讬诐 讗转 讛砖讟专 拽专讜讘讬诐 诇砖诪注讜谉 讜诇讗 诇专讗讜讘谉 驻住讜诇讬诐 讗祝 诇专讗讜讘谉 诪讟注诐 讝讛 讜讗诐 砖诪讗 讛诪讜讻专 讟讜注谉 诪讝讜讬祝 讛讜讗 讜讛诇讜拽讞 讗讬谞讜 讬讜讚注 讘讻讱 砖讘讜讚讗讬 讻诇 讛讘讗 诇讬驻专注 诪讬转讜诪讬诐 讜诪诪砖讜注讘讚讬诐 爪专讬讱 诇拽讬讬诐 讗转 砖讟专讜 讻诪讜 砖讬转讘讗专 讘住讜祝 驻专拽 讙讟 驻砖讜讟 讘砖诪讜注转 砖讻讬讘 诪专注 砖讗诪专 诪谞讛 诇驻诇讜谞讬 讘讬讚讬 讚讗讬 讗诪专 转谞讜 拽讬讬诪讬讛 诇砖讟专讬讛 诇讗 讗诪专 转谞讜 诇讗 拽讬讬诪讬讛 诇砖讟专讬讛 讗诇诪讗 诇讗 讙讘讬 诪讬转诪讬 讘诇讗 拽讬讜诐 讚讟注谞讬谞谉 诇讛讜 诪讝讜讬祝 讛讜讗 讜讜讚讗讬 讗祝 讘诪砖讜注讘讚讬诐 讻谉 讗诇讗 砖讛注讬拽专 讻讟注诐 砖讻转讘谞讜:





砖讬讟讛 诪拽讜讘爪转

 讗诇讗 讛讻讗 讘诪讗讬 注住拽讬谞谉 讚诇讗讜 讘谞讬 驻专注讜谉 谞讬谞讛讜. 谞专讗讛 诇讬 讚讛讻讬 驻讬专讜砖讜 讘讬转诪讬 拽讟谞讬诐 注住拽讬谞谉 讚诇讗讜 讘谞讬 驻专注讜谉 谞讬谞讛讜 注讚 砖讬讙讚讬诇讜 讚讗讬 讘讬转诪讬 讙讚讜诇讬诐 注住拽讬谞谉 讛讜讬 诇讬讛 诇诪讬诪专 讛讻讬 讘讬转诪讬 注住拽讬谞谉 讚诇讗讜 讘谞讬 驻专注讜谉 谞讬谞讛讜 讚讛砖转讗 讛讜讛 诪砖诪注 讚讻讜诇讛讜 讬转诪讬 诇讗讜 讘谞讬 驻专注讜谉 讞讜讘 砖诇 讗讘讬讛诐 讛谉. 讜注讜讚 讚讗诐 讗讬转讗 讛讬讻讬 拽讗诪专 讚诇讗讜 讘谞讬 驻专注讜谉 谞讬谞讛讜 讜讛讗 拽讬讬诪讗 诇谉 讻专讘 谞讞诪谉 讚讗诪专 讬转讜诪讬诐 砖讙讘讜 拽专拽注 讘讞讜讘转 讗讘讬讛谉 讘注诇 讞讜讘 讞讜讝专 讜讙讜讘讛 讗讜转讛 讜讛讗讬 讜讚讗讬 讘驻专注讜谉 拽讗诪专 讜讗"谞 讛讘注诇 讛诪拽讞 讚讗讬 诇讗 诪讗讬 诪讛讚专谞讗 砖讟专讗 讚拽讗诪专 讜讬转诪讬 讚拽讗诪专 讘讻讛讗讬 讙讜讜谞讗 拽讗诪专 讻诇讜诪专 诪讛讚专谞讗 诇讛 诇讚讬讚讛讜 讘讞讜讘转 讗讘讬讛谉. 讜注讜讚 讚讗讬 诇讗 诇诪讛 诇讬讛 诇诪讬诪专 讚诇讗讜 讘谞讬 驻专注讜谉 谞讬谞讛讜 诇讬诪讗 讗诇讗 讘讚砖讻讬讘. 讗讬 谞诪讬 讘讚讬转诪讬 注住拽讬谞谉 讘讜讚讗讬 驻砖讬讟讗 讚讻诇 讚拽谞讜 讬转诪讬 诪讚讬讚讛讜 讗讜 讚谞转谉 诇讛诐 讘诪转谞讛 讗讬谉 讘注诇 讞讜讘 讚讗讘讬讛诐 讙讜讘讛 诪讛谉. 讗诇讗 讜讚讗讬 讻讚讗诪专谉 讚讘讬转诪讬 注住拽讬谞谉 讻砖讛诐 拽讟谞讬诐 讜砖讙讘讜 讘讞讜讘转 讗讘讬讛诐 拽讗诪专 讜讗讬诇讜 讛讬讜 讙讚讜诇讬诐 讛讬讛 讬讻讜诇 诇讚讞讜转诐 讘讟注谞讛 讝讜 诇讚注转 讛诪拽砖讛 讗讘诇 注讻砖讬讜 砖讛诐 拽讟谞讬诐 讜讗讬谞诐 讘谞讬 驻专注讜谉 讗讬谞讜 讬讻讜诇 诇讚讞讜转诐 讘讻讱 讚讗驻讬诇讜 讛讞讝讬专讛 注诇讬讜 讛谉 讞讜讝专讬谉 讜砖注讘讜讚讗 注诇讬讛 讚讬讚讬讛 专诪讬讗. 讜谞专讗讛 诇讬 讚诪讛讗 砖诪注讬谞谉 讚讗讬 砖讻讬讘 诪诇讜讛 讜砖讘讬拽 讘谞讬 讞讜专讬 讘讬讚 讬转诪讬 拽讟谞讬诐 讚诇讗讜 讘谞讬 驻专注讜谉 谞讬谞讛讜 讛砖转讗 讜砖讘拽 诇拽讜讞讜转 诪诇拽讜讞讜转 讙讘讬 讜诇讗 诪爪讬 诇诪讬诪专 诇讬讛 讛谞讞转讬 诇讱 诪拽讜诐 诇讙讘讜转 诪诪谞讜 讚讛砖转讗 诪讬讛讗 诇讗 诪爪讬 诇讙讘讜转 诪诪谞讜 讜讛讜讬 诇讬讛 讻讗砖转讚讜祝 讘谞讬 讞讜专讬 讚讙讘讬 诪诪砖注讘讚讬. 讜讻讘专 讻转讘转讬 讬讜转专 诪讝讛 讘住讜祝 驻专拽 讙讟 驻砖讜讟 讘住"讚. 讛专砖讘"讗 讝"诇.
讜讝"诇 转诇诪讬讚 讛专讘 专' 驻专抓 讝"诇 讘讬转诪讬 注住拽讬谞谉 讚诇讗讜 讘谞讬 驻专注讜谉 谞讬谞讛讜 讜讗驻讬诇讜 诪讞诇 诇讛诐 讝讛 讛拽专拽注 砖讛讞讝讬专 诇讛诐 砖讟专 诪讻讬专讛 讛讜讜 诇讛讜 讻讬转讜诪讬诐 砖拽谞讜 拽专拽注 诇讗讞专 诪讬转转 讗讘讬讛谉 讚讗讬谉 讘注诇 讞讜讘 讞讜讝专 讜讙讜讘讛 诪讛谉 讛讬诇讻讱 诇讬讻讗 诇诪讙诪专 讛讻讬. 驻讬专讜砖 诇讬讻讗 诇诪讬诪专 诪讛讚专谞讗 诇讗讬讬诐 讗讜转诐 讜讻讜诇讛讜 讙讘讜 诪注讬讚讬转. 讻诇 砖讻谉 讚讬讻讜诇 诇讗讬讬诐 讗讜转诐 讟驻讬 讘诪讛讚专谞讗 砖讛专讬 讛讬讛 讬讻讜诇 诇讛驻住讬讚诐 诇讙诪专讬 讗讬 诪讛讚专 砖讟专讗 诇讬转诪讬 讗讬谉 讬讻讜诇讬谉 诇讙讘讜转 讻诇诇 讚讛讜讜 讻讬转讜诪讬诐 砖拽谞讜 诇讗讞专 诪讬转转 讗讘讬讛谉. 讜谞专讗讛 诇诪讜专讬 砖讬讞讬讛 砖讗诐 讛讞讝讬专讜 讛诇拽讜讞讜转 讛注讬讚讬转 诇讬转讜诪讬诐 讙讘讜 讻讜诇讛讜 诪讬谞讛 讻讗讬诇讜 讛讬转讛 讘讬讚 讛诇讜拽讞 诇驻讬 砖讛讬讗 讗讞专讜谞讛. 讜讻谉 讗诐 讛讞讝讬专 诇讛诐 讛诇讜拽讞 讛讝讬讘讜专讬转 诪讻诇 诪拽讜诐 讙讘讜 讻讜诇讛讜 诪注讬讚讬转 砖讛讬讗 讗讞专讜谞讛 砖讛讬讗 讘讬讚 讛诇讜拽讞 讚诇讗 诪爪讬 诇诪讚讞讬 讗爪诇 讝讬讘讜专讬转 讚讘讬讚 讛讬转讜诪讬诐 诪讟注诐 讘谞讬 讞讜专讬 讚讛讗 讘讬讚 讛讬转讜诪讬诐 谞诪讬 讻诪讜 讘讬讚 讛诇讜拽讞 讻讬讜谉 砖讗讬谞讜 讘讗 诇讙讘讜转 诪讛讬转讜诪讬诐 专拽 诪讻讞 诇讜拽讞 讜诇讗 诪讻讞 讗讘讬讛谉 诪砖讜诐 讚讛讜讜 讬转讜诪讬诐 砖拽谞讜 诇讗讞专 诪讬转转 讗讘讬讛谉. 讜讛讬讬谞讜 谞诪讬 讛讗 讚拽讗诪专 讘讬转诪讬 讚诇讗讜 讘谞讬 驻专注讜谉 谞讬谞讛讜 诪讻讞 讗讘讬讛谉 讗讬谞讜 讬讻讜诇 诇驻专讜注 诪谉 讛讬转讜诪讬诐 讘诪讗讬 讚诪讛讚专 诇讛讜 诪砖讜诐 讚讛讜讜 诇讛讜 讻讬转讜诪讬诐 砖诇拽讞讜 讜讻讜'. 讜砖注讘讜讚讗 注诇讬讬讛讜 专诪讬讗 讻诇讜诪专 讜诇注讜诇诐 讛砖注讘讜讚 专诪讬 注诇 讛诇讜拽讞 讚讻讬 谞诪讬 诪讛讚专 诇讛讜 诇讬转讜诪讬诐 诇讗 讙讘讜 诪谉 讛讬转讜诪讬诐 专拽 诪讻讞 讛诇讜拽讞 讻讗讬诇讜 诪讻专谉 诇讜拽讞 诇讗讚诐 讗讞专 讜诇讗 诪讻讞 讗讘讬讛谉 讻讚驻专讬砖讬转. 讜诇讗 讚诪讬 讛讗 诪讬诇转讗 诇诪讗讬 讚讗诪专讬谞谉 讬转讜诪讬诐 砖拽谞讜 拽专拽注 诇讗讞专 诪讬转转 讗讘讬讛谉 讚讛转诐 讻砖拽谞讜 拽谞讜 拽专拽注 砖诇讗 讛讬转讛 诪砖讜注讘讚转 诇讘注诇 讞讜讘 讚讗讘讬讛谉 讗讘诇 讛讻讗 砖拽谞讜 拽专拽注 诪谉 讛诇拽讜讞讜转 砖诇拽讞讜 诪讗讘讬讛谉 砖讛讬转讛 诪砖讜注讘讚转 诇讘注诇 讞讜讘 讜讚讗讬 讻诇 讛砖注讘讜讚 砖讛讬讛 诇讛诐 注诇 讛拽专拽注 讘注讜讚讛 讘讬讚 讛诇拽讜讞讜转 讬砖 诇讛诐 注转讛 讻砖讞讝专 讜诪讻专讜 诇讬转讜诪讬诐 砖讛专讬 讛讬转讜诪讬诐 诪讻讞 讛诇拽讜讞讜转 讛谉 讘讗讬谉 注转讛 讻讚驻专讬砖讬转 讜讗诐 讻谉 诇讬讻讗 诇诪讬诪专 诪讛讚专谞讗 驻讬专讜砖 讚讗驻讬诇讜 讗讬 诪讛讚专 注讬讚讬转 诇讬转诪讬 讗转讜 讻讜诇讛讜 讜讙讘讜 讛注讬讚讬转 诪砖讜诐 讚讗讞专讜谞讛 讛讬转讛 讘讬讚 讛诇讜拽讞 专讗砖讜谉 讻诪讜 砖讛讬讛 讛讚讬谉 讻讗砖专 讛讬讜 讻讜诇诐 讘讬讚 诇讜拽讞 专讗砖讜谉 诇驻讜诐 诪讗讬 讚住诇拽讗 讚注转讬讛 讛砖转讗 讚讙讘讬 诪注讬讚讬转 诇驻讬 砖讛讬转讛 讗讞专讜谞讛. 注讚 讻讗谉 诇砖讜谞讜.
讛专讘 讗诇驻住讬 讝"诇 讚讬诇讙 讛讗讬 讟注诪讗 讚讗讬 砖转拽讬转讜 砖转拽讬转讜 讜讗讬谉 讘谞讜 讻讞 诇讚讞讜转 讛讟注诐 讛讝讛 讛谞讻转讘 讘讙诪专讗 讜讗讬谉 讞讜诇拽 注诇讬讜. 讜讬"诇 讗讬驻砖专 讚拽砖讬讗 诇讬讛 诇专讘 讗诇驻住讬 讝"诇 讗讬 讛讗讬 讟注诪讗 讚讗讬 砖转拽讬转讜 砖转拽讬转讜 讟注诪讗 讚住诪讬讻讗 讛讬讗 讗诐 拽谞讗诐 讛诇讜拽讞 讘讘转 讗讞转 讻诇 砖讻谉 砖讬砖 诇讚讞讜转 谞讝拽讬谉 讗爪诇 讘讬谞讜谞讬转 诪讛讗讬 讟注诪讗 讚讗讬 砖转拽转 讜砖拽诇转 诪讘讬谞讜谞讬转 砖转拽转 讜讗讬 诇讗 诪讛讚专谞讗 砖讟专讗 讚讝讬讘讜专讬转 诇诪专讬讛 讜讙讘讬 诪讝讬讘讜专讬转 讜讗诐 讻谉 讛讬讻讬 诪砖讻讞转 诇讛 讘讘转 讗讞转 讚谞讻谞住讜 讻讜诇谉 转讞转 讛讘注诇讬诐 讜讛专讬 诇注讜诇诐 讬讚讞谞讜 讗爪诇 讘讬谞讜谞讬转. 讜讘专讬砖讗 讚砖诪注转讗 诪讜讻讞 讚驻砖讬讟讗 诇讬讛 讚拽讗诪专 讛砖转讗 诇砖诇讜砖讛 讘谞讬 讗讚诐 讻讗讞讚 讚讗讬讻讗 诇诪讬诪专 讚讞讚 诪讬谞讬讬讛讜 拽讚讬诐 讗诪专转 谞讻谞住讜 转讞转 讛讘注诇讬诐 诪讻专谉 诇讗讞讚 讘讘转 讗讞转 诪讬讘注讬讗 诪砖诪注 讚讻诇 讗讞讚 讜讗讞讚 砖拽讬诇 讻讚讬谞讜. 讜注讜讚 讻诇 诪讝讬拽 砖讬砖 诇讜 注讬讚讬转 谞诪讬 讜讝讬讘讜专讬转 讜讘讬谞讜谞讬转 讜讚讞讛 讛谞讬讝拽 诇讘讬谞讜谞讬转 诪讛讗讬 讟注诪讗 讚讗讬 砖转拽转 讜砖拽诇转 诪讘讬谞讜谞讬转 诪讜讟讘 讜讗讬 诇讗 讝讘讬谞谞讗 诇拽专拽注 讚注讬讚讬转 讜讘讬谞讜谞讬转 讜讙讘讬转 诪讝讬讘讜专讬转 砖讬砖 诇讬 讚讛讗 讗讬谉 谞驻专注讬谉 诪谞讻住讬诐 诪砖讜注讘讚讬诐 讘诪拽讜诐 砖讬砖 讘谞讬 讞讜专讬谉 讜爪专讬讱 注讬讜谉 讙讚讜诇. 讛专讘 专讘讬 讬讛讜谞转谉 讝"诇.
讜诇讗 诪砖讻讞转 诇讛 讗诇讗 讘诪讝讬拽 讚诇讬转 诇讬讛 讗诇讗 谞讻住讬 讬专讜砖讛 讜讗驻讬诇讜 讘谞讻住讬 讬专讜砖讛 诪爪讬 讗诪专 诇讬讛 讚诇讝讘谞讬谞讛讜 诇谞讻住讬 诇讗讞专讬谞讬 讛讬诇讻讱 诪讬讞讝讬 讚讛讗讬 讟注谞讛 诇讗讜 讟注谞讛 诪注诇讬讬转讗 讚讗诪专讬谞谉 诇讬讛 诇讻讬 转讝讘讬谉 讗讘诇 讻诇 讛讬讻讗 讚诪砖讻讞 注讬讚讬转 讙讘讬讛 讙讘讬 诪讬谞讬讛. 讛专讘 专讘讬 诪讗讬专 讛讻讛谉 讘专讘讬 讬爪讞拽 诪住专拽住讟讛 讝"诇.


讜讛专讗讘"讚 讝"诇 讻转讘 讜讝"诇 讜讛专讬"祝 讝"诇 拽讬爪专 讘讻讗谉 砖诇讗 讛讝讻讬专 讚讘讬转诪讬 注住拽讬谞谉 诪讬讛讜 诇注谞讬谉 讚讬谞讗 诇讗 拽讬爪专 讚讘诇讗 讬转诪讬 谞诪讬 诪爪讬 诇诪讬诪专 诇讛讜 讛讻讬 讜讟驻讬 诪讛讻讬 谞诪讬 诪爪讬 诇诪讬诪专 诇讛讜 讚讗驻讬诇讜 诪讘讬谞讜谞讬转 讜讝讬讘讜专讬转 诪爪讬 诇讗讙讘讜讬讬谞讛讜 讜讗驻讬诇讜 诇谞讝拽讬谉 讚讗诪专 诇讛讜 讗讬 砖转拽讬转讜 讜讻讜'. 注"讻 诇砖讜谞讜.


讜讝"诇 讛专讘 讛诪讗讬专讬 讝"诇 讙讚讜诇讬 讛驻讜住拽讬诐 诇讗 讛讘讬讗讜 讘讛诇讻讜转讬讛诐 诪讛 砖讘讬讗专谞讜 砖讻砖讛诪讜讻专 拽讬讬诐 讚讜讞讛 讗转 讻讜诇诐 讗爪诇 讛讘讬谞讜谞讬转 诪讟注诐 讛讞讝专转 讛讝讬讘讜专讬转 诇讘注诇讬讜 讗诇讗 砖讗祝 讘诪讜讻专 拽讬讬诐 谞讜讟诇讬诐 讻讚讬谞诐 讜谞讬讝拽 诪讬讛讗 谞讜讟诇 讘注讬讚讬转 讜讗讬谉 讙讜专住讬谉 讘砖诪讜注讛 讝讜 讘讬转诪讬 注住拽讬谞谉 讗诇讗 砖讗讞专 砖讛拽砖讜 诇讟注诐 讗讬 砖转拽转 讗讬 讛讻讬 诇谞讝拽讬谉 谞诪讬 讛诐 讙讜专住讬诐 讗诇讗 讟注诪讗 讚诇讗 砖拽诇讬 讻讜诇讛讜 讘注讬讚讬转 诪砖讜诐 讚讗诪专 讟注诪讗 诪讗讬 转拽讬谞讜 专讘谞谉 讜讻讜'. 诇讗 谞讬讞讗 诇讬 讜讻讜' 讜讛讬诇讻讱 讙讜讘讬谉 讻讜诇诐 讻讚讬谞诐 讗祝 讘诪讜讻专 拽讬讬诐 讜讟注诪讗 讚讗讬 砖转拽转 讚讞讜讬讛 诪讻诇 讜讻诇. 讜诪讻诇 诪拽讜诐 拽爪转 诪驻专砖讬诐 住讜诪讻讬诐 讗转 讚讘专讬讛诐 诪驻谞讬 砖讗诐 谞讗诪专 讻谉 讗祝 讘诪讻专谉 讘讘转 讗讞转 讻讜诇谉 诇讗讞讚 专讗讜讬 诇讜诪专 讻谉. 讜诪讻诇 诪拽讜诐 讬专讗讛 诇讬 砖讗诐 诪讻专谉 讻讜诇谉 诇讗讞讚 讻讗讞转 讗诐 讛诪讜讻专 拽讬讬诐 讻讱 讛讜讗 讛讚讬谉 讜诇讗 讗诪专讜 讘诪讻专谉 讻讗讞转 诇讗讞讚 砖讛讜讗 谞讻谞住 转讞转 讛讘注诇讬诐 讗诇讗 讻砖诪转 诪讜讻专 砖讗讬谉 讻讗谉 诪拽讜诐 诇讛讞讝专转 讛砖讟专 讜诇讗 诇讘讟讜诇 转拽谞讛 讛谞讞转 诪拽讜诐. 讜讬砖 诪讬 砖讗讜诪专 砖讟注谞转 讛讞讝专转 讛砖讟专 讗诐 讛诪讜讻专 拽讬讬诐 讟注谞讛 讞讝拽讛. 讜诇讗 注讜讚 讗诇讗 砖讻转讘讜 砖讗祝 讛谞讬讝拽 讞讜讝专 讘讛 讗爪诇 讛讝讬讘讜专讬转 讜讻讜' 讜讗讬谉 爪专讬讱 诇讜诪专 讘讘注诇 讞讜讘 讜讻诇 砖讻谉 讘讻转讜讘转 讗砖讛. 诪讛 砖讛拽砖讛 讗讬 讛讻讬 诇谞讬讝拽讬谉 谞诪讬 驻讬专讜砖讜 讜诇讛讞讝讬专讜 诇讝讬讘讜专讬转. 讜砖诪讗 转讗诪专 讬讗诪专 诇讜 诇讻砖转讞讝讬专 讜讻讜' 讗讬谉 讛讚讘专 讻谉 砖讻诇 诪讛 砖讘讬讚讜 诇注砖讜转讜 讗祝 讛讜讗 诪讻专讬讞讜 诇讘讟诇讜 注讚 砖诇讗 谞注砖讛. 讜讻谉 诪讜讻讞 讘驻专拽 砖谞讬 讚讬讬谞讬 讙讝诇讜转 讘诪讬 砖讗讘讚讛 诇讜 讚专讱 砖讚讛讜 讜讻讜' 讚讗诪专讬谞谉 讜专讘谞谉 住讘专讬 讗讬 爪讬讬转 讜讻讜' 讜讛诇讻讛 讻专讘谞谉. 讜诪讻诇 诪拽讜诐 讘驻专拽 讛讞讜诇抓 谞专讗讛 砖讟注诐 讝讛 讗讬谞讜 讗诇讗 谞爪专讻讜 诇讜 讗诇讗 诇讚注转 讛讗讜诪专 讛讚专 讚讬谞讗 讗讘诇 诇讚注转 讛讗讜诪专 拽诐 讚讬谞讗 砖讛诇讻讛 讻诪讜转讜 诇讚注转诐 讗讬谉 讛讟注诐 诪砖讜诐 讗讬 爪讬讬转 讗诇讗 诪讟注诐 拽诐 讚讬谞讗 讜讻讜' 讻诇讜诪专 讛讜讗讬诇 讜讻砖讛讬讛 诪讗专讘注讛 诇讗 讛讬讛 讗爪诇诐 讻诇讜诐 讗祝 注讻砖讬讜 讻砖讘讗讛 讗爪诇 讞讚 拽诐 讚讬谞讗 讜谞诪爪讗 砖讟注诐 讗讬 爪讬讬转 讗讝诇讗 诇讛. 讜讻谉 讙讚讜诇讬 讛讚讜专讜转 讻转讘讜 砖讗驻讬诇讜 谞讗诪专 砖讟注诐 讞讻诪讬诐 讘讗讘讚讛 诇讜 讚专讱 砖讚讛讜 诪讟注诐 讗讬 爪讬讬转 爪讬讬转 砖讗谞讬 讛转诐 砖讘注诇 讛讚专讱 专讜爪讛 诇讬讬驻讜转 讻讞讜 砖诇 诇讜拽讞 讝讛 讘诪讛 砖讛讜专注 讻讞讜 讗爪诇 讛诪讜讻专讬诐 砖诪讻专讜 诇讜 讻诇 讝讻讜转诐 砖讘讗 诇讬讚诐 讜诇驻讬讻讱 讬讻讜诇 诇讜诪专 讗讬 爪讬讬转 讗讘诇 讘讝讜 讗讬谉 讛谞讝拽讬谉 诪讬驻讬诐 讻讞诐 注诇 诇讜拽讞 讝讛 讗诇讗 讘诪讛 砖讛讬讛 讚讬谞诐 讗爪诇 讛诪讜讻专 砖诪讻专讛 诇讜. 讜砖诪讗 转讗诪专 诇讚注转 讝讛 诪讛 砖讛拽砖讜 讘讙诪专讗 讗讬 讛讻讬 诇谞讝讬拽讬谉 谞诪讬 讛讬讛 诇讜 诇转专抓 砖讗讬谉 谞讝讬拽讬谉 讚讜诪讬谉 诇讘注诇 讞讜讘 砖讛谞讝拽讬诐 讗讬谉 诪讬讬驻讬诐 讻讞诐 讗爪诇 讛诇讜拽讞 讗诇讗 讘诪讛 砖讛讬讛 讚讬谞诐 讗爪诇 讛诪讜讻专 讗讘诇 讘注诇 讞讜讘 讚讬谉 讛讜讗 砖诇讗 讬讟讜诇 讘注讬讚讬转 诪讟注诐 讗讬 砖转拽转 讜讻讜' 砖讛专讬 专讜爪讛 诇讬讬驻讜转 讻讞讜 讗爪诇 讛诇讜拽讞 讘诪讛 砖诇讗 讛讬讛 讚讬谞讜 讗爪诇 讛诪讜讻专 讗驻砖专 砖讻讬讜谉 砖诇拽讞 注讬讚讬转 讘讗讞专讜谞讛 讗祝 注诇 讛诪讜讻专 讛讬讛 讚讬谞讜 讘注讬讚讬转 讛谞砖讗专 诇讜. 讜诇讚注转讬 讟注诐 讗讬 砖转拽转 讗讬谉 专讗讜讬 诇讚讞讜转讜 讛讜讗讬诇 讜讘诪拽讜诪讜 谞讗诪专 讻谉 讜讝讜 砖讘驻专拽 讛讞讜诇抓 住讜讙讬讗 讘注诇诪讗 讛讬讗 讜讗讬谉 讚讜讞讬谉 诪诪谞讛 讟注诐 讗讬 砖转拽转 讛讗诪讜专 讘诪拽讜诪讜. 讜诪讻诇 诪拽讜诐 讚讜拽讗 诪讛谞讬 诇讛讞讝讬专 讛谞讬讝拽 诇讘讬谞讜谞讬转 讻讚注转 专讗砖讜谉 讜诇讗 诇讝讬讘讜专讬转 砖讗讬谞讜 讚讜诪讛 诇讙诪专讬 诇讟注诐 讛讗诪讜专 讘讗讘讚讛 诇讜 讚专讱 砖讚讛讜 砖讘讗讜转讜 讛讚讬谉 讗讜诇讜 讛讬讜 讛砖讚讜转 注讚讬讬谉 讘讬讚 讛诪讜讻专讬谉 讗讬谞讜 讝讜讻讛 讘讚讬谉 讘讛 讻诇诇 讜讛专讬 诇讜拽讞 讻讚讬谉 注专讘 诇讜诪专 砖讻诇 砖讛诪讜讻专 驻讟讜专 讗祝 讛诇讜拽讞 驻讟讜专 讗讘诇 讝讜 砖讘讻讗谉 讗讬诇讜 讛讬讛 讛讻诇 讘讬讚 讛诪讜讻专 讛讬讛 讻诇 讗讞讚 讝讜讻讛 讻讚讬谞讜 讜讗讬谉 讟注诐 诪讛讚专谞讗 砖讟专讗 专讗讜讬 诇讛 诇讛驻拽讬注 讗诇讗 讗诐 讻谉 讘讛驻讞讚转 驻住讬讚讗 讬转讬专讛 诪讝讜 注诇 讛讚专讱 砖讘讬讗专谞讜 转讞讬诇讛 讗祝 注诇 驻讬 砖讘住讜祝 讻转讜讘讜转 讻转讘谞讜 砖讗讬谉 诇讜拽讞 讝讛 讻讚讬谉 注专讘 诪讻诇 诪拽讜诐 诇注谞讬谉 讝讛 专讗讜讬 诇讜诪专 讻谉. 讜讬砖 诪驻专砖讬诐 讘讟注诐 讗讬 爪讬讬转转 诇讛转驻砖专 谞诪讬 讘讚诪讬诐 诪讜讟讘 讜讗讬 诇讗 讜讻讜' 讜诇讗 讬讛讗 诇讱 诪拽讜诐 诇讛转驻砖专 注诪讛诐 砖讗讬谉 讗讚诐 专讜爪讛 诇讞诇拽 砖讚讛讜 诇砖谞讬诐 讜谞诪爪讗 诪专讜讬讞. 讜诇注谞讬谉 讘讬讗讜专 讝讛 砖讗诪专讜 讘住讜讙讬讗 讝讜 讘讬转诪讬 讚诇讗讜 讘谞讬 驻专注讜谉 谞讬谞讛讜 讬砖 诪拽砖讬诐 砖讛专讬 讬转讜诪讬诐 砖讙讘讜 拽专拽注 讘讞讜讘 讗讘讬讛谉 讘注诇 讞讜讘 讞讜讝专 讜讙讜讘讛 诪讛诐 讜驻专砖讜讛 讘拽讟谞讬诐 讜诪讻讗谉 诇诪讚讜 讙讚讜诇讬 讛讚讜专 讚讗讬 砖讻讬讘 诪诇讜讛 讜砖讘拽 讘谞讬 讞讜专讬 讘讬讚 讬转诪讬 拽讟谞讬诐 讜讻讜'. 讜讗讬谉 谞专讗讛 诇讬 诪讗讞专 砖讗讜转诐 讘谞讬 讞讜专讬 讘注讬谉 讜讛专讬 砖诇讜 诇驻谞讬讜 讗祝 注诇 驻讬 讚讗专讬讛 专讘讬注 注诇讬讬讛讜 讜讛讻讗 砖讗谞讬 讚讻讬 转讛讚专 砖讟专讬讛 谞讻住讬 讚拽谞讜 讬转诪讬 谞讬谞讛讜. 注"讻.


驻砖讬讟讗 诪讻专 诇讜拽讞 讘讬谞讜谞讬转 讜讝讬讘讜专讬转 讜讻讜'. 讗讝诇讜 讻讜诇讛讜 讜讙讘讜 诪注讬讚讬转 讚讗讞专讜谞讛 讛讬讗 讜讗讬谉 讘讬讚讜 讘讬谞讜谞讬转 讜讝讬讘讜专讬转 讚诪爪讬 诇诪讬诪专 诇讛讜 砖拽讜诇讜 讻讚讬谞讬讬讻讜 讚诇讗 谞讬讞讗 诇讬 讘转拽谞转讗 讚专讘谞谉. 转诪讬讛讗 诪讬诇转讗 诇讬 讻诇 讻诪讛 讚诇讗 讬讚注 诪讛 诪讻专 专讗砖讜谉 诇砖谞讬 讜讻讜' 讗诪讗讬 诇讗 拽讗诪专 诇讛讜 诇讗 谞讬讞讗 诇讬 讘转拽谞转 讞讻诪讬诐 砖拽讜诇讜 讻讚讬谞讬讬讻讜 讻讬讜谉 讚诇讜拽讞 专讗砖讜谉 砖讘砖讘讬诇讜 转拽谞讜 讗讬谉 谞驻专注讬谉 诪谞讻住讬诐 诪砖讜注讘讚讬诐 讘诪拽讜诐 砖讬砖 讘谞讬 讞讜专讬谉 诇讗 谞讬讞讗 诇讬讛 讘讗讜转讛 转拽谞讛 诪讛 讗谞讜 讛讜砖砖讬谉 诇讛驻住讬讚 诇讜拽讞 砖谞讬 讚讗讜转讛 转拽谞讛 诇讗 砖讬讬讻讗 诇讙讘讬讛 讚讻讜诇讛讜 诪砖讜注讘讚讬谉 谞讬谞讛讜 讻讚讗诪专讬谞谉 讘住诪讜讱. 讜诇驻讬 讛诪住拽谞讗 谞讬讞讗 讚诪讛 诪讻专 诇讜 专讗砖讜谉 诇砖谞讬 讜讻讜' 讜讻讬 讛讬讻讬 讚诇讜拽讞 专讗砖讜谉 诪爪讬 诇诪讬诪专 讗讬 讗讬驻砖讬 讘转拽谞转 讞讻诪讬诐 诇转讜注诇转讜 讻砖诇拽讞 注讬讚讬转 讘讗讞专讜谞讛 讜讗讬驻砖讬 诇转讜注诇转讜 讻砖诇拽讞 讝讬讘讜专讬转 讘讗讞专讜谞讛 讝讛 讛讝讻讜转 诪讻专 诇诇讜拽讞 砖谞讬 讻砖拽谞讛 讘讬谞讜谞讬转 讜讝讬讘讜专讬转 讜讻诇 诪讛 砖讛讜讗 转讜注诇转讜 讬讟注讜谉 讻讗讬诇讜 讛讬讛 诇讜拽讞 专讗砖讜谉 讜讬讟注讜谉 讗讬驻砖讬 讻转拽谞转 讞讻诪讬诐 讜讬讙讘讜 诪注讬讚讬转 砖讘讬讚 诇讜拽讞 专讗砖讜谉. 注"讻 转讜住驻讬 转讜住驻讜转 诇讛专"讗 讝"诇.
注讜讚 讻转讘 讛专讘 讛诪讗讬专讬 讝"诇 讜讝"诇 讝讛 砖诇拽讞 砖诇砖讛 拽专拽注讜转 讜诇拽讞 注讬讚讬转 讘讗讞专讜谞讛 讜诪转 讛诪讜讻专 砖讗诇诪诇讗 砖讗讬谞讜 专讜爪讛 讘转拽谞转 讛谞讞转讬 诇讱 诪拽讜诐 讛讬讜 讻讜诇诐 讙讜讘讬谉 诪注讬讚讬转 讻诪讜 砖讘讬讗专谞讜 讗诐 诪讻专 讗讞专 讻讱 讘讬谞讜谞讬转 讜讝讬讘讜专讬转 讜砖讬讬专 注讬讚讬转 诇驻谞讬讜 讗讬谉 住驻拽 砖讻讜诇诐 讙讜讘讬谉 诪谉 讛注讬讚讬转 砖讗讬谉 诪拽讜诐 诇讜诪专 讗讬 讗讬驻砖讬 讘转拽谞转 讞讻诪讬诐 讘诪拽讜诐 砖讞讘 诇讗讞专讬诐 诪诇讘讚 转讜讘注 砖诇讜 讜诇讗 砖转驻专砖 诪爪讚 砖讗讜转讜 讛谞砖讗专 讘讬讚讜 谞拽专讗 讘谞讬 讞讜专讬 讗爪诇 讗讜转诐 砖诇 诇讜拽讞 砖谞讬 砖砖谞讬讛诐 诪砖讜注讘讚讬诐 讛诐 讜讟讬专驻讗 砖诇讛诐 砖讜讛 讗爪诇 讝讛 砖讗诐 转讗诪专 砖谞讻住讬 诇讜拽讞 砖谞讬 谞拽专讗讬诐 诪砖讜注讘讚讬诐 讘注专讱 讗诇 谞讻住讬 讛专讗砖讜谉 讗驻讬诇讜 诇讗 讛讬转讛 注讬讚讬转 讗讞专讜谞讛 讗转讛 讗讜诪专 讻谉 讛讗 讗讬谉 讛讟注诐 讗诇讗 诪驻谞讬 砖诇讜拽讞 砖谞讬 讗讜诪专 诇讜 讛专讬 注讬讚讬转 讛讬讛 讗讞专讜谉 讜讗讬 讗驻砖专 诇讜 注讻砖讬讜 诇讛驻拽讬注讱 诪诪谞讜 讘讟注谞转 讗讬 讗讬驻砖讬 诪讟注诐 砖讻转讘谞讜. 注讜讚 诪讟注诐 讗讞专 砖讻诇 讛诪驻拽讬注 注爪诪讜 诪谉 讛转拽谞讛 爪专讬讱 诇讛讝诪讬谉 注爪诪讜 诇讚讬谉 诇讜诪专 讗讬谞讬 专讜爪讛 讘转拽谞讛 讗诇讗 讘讚讬谉 讗讘诇 讝讛 砖讗讬谉 注砖讬讬转 讛讚讬谉 讘讬讚讜 砖讛专讬 讗讬谉 讘讬谞讜谞讬转 讜讝讬讘讜专讬转 讘讬讚讜 讗讬谉 诇讜 专砖讜转 诇讛驻拽讬注 讛转拽谞讛 讗讘诇 讗诐 诪讻专 讗转 讛注讬讚讬转 讜砖讬讬专 诇注爪诪讜 讘讬谞讜谞讬转 讜讝讬讘讜专讬转 砖诪讗 讗转讛 住讘讜专 砖讬讛讬讜 讻讜诇谉 讙讜讘讬谉 诪谉 讛注讬讚讬转 砖讛讬讛 讗讞专讜谉 讛讜讗讬诇 讜讗讬谉 讻讗谉 讟注诐 讗讬 讗讬驻砖讬 砖讛专讬 讗讬谉 诇讜拽讞 专讗砖讜谉 专讜爪讛 注讻砖讬讜 讘讚讬谉 讗讬 讗讬驻砖讬 转讚注 砖讗讬谉 讛讚讘专 讻谉 讜讗讬谉 讙讜讘讬谉 讻诇诇 讗诇讗 讘讚讬谞讬 诪讛 诪讻专 专讗砖讜谉 诇砖谞讬 讻诇 讝讻讜转 砖转讘讗 诇讬讚讜 讜讗讞专 砖讛专讗砖讜谉 讛讬讛 专砖讗讬 诇讛讙讘讜转谉 讘讘讬谞讜谞讬转 讗祝 注诇 驻讬 砖诇拽讞 注讬讚讬转 讗讞专讜谞讛 讻诪讜 砖讘讬讗专谞讜 讗祝 讗诇讜 讗讜诪专讬诐 诇讜 诇讱 讗爪诇 讘讬谞讜谞讬转 讻讗诇讜 讛讘讬谞讜谞讬转 讘讬讚诐 砖讛诐 注讜诪讚讬诐 讘诪拽讜诐 讛专讗砖讜谉 诇讟注谞讛 讝讜 讜讚讜讞讬诐 诇讘注诇 讞讜讘 讗爪诇 讘讬谞讜谞讬转 砖诇 专讗砖讜谉 讜讻转讜讘转 讗砖讛 诇讝讬讘讜专讬转 讜讗讬谉 诇驻专砖 讘讝讜 讘讬谉 砖诪讻专 专讗砖讜谉 诇砖谞讬 讘讗讞专讬讜转 讗讜 砖诇讗 讘讗讞专讬讜转. 注"讻 诇砖讜谞讜.
诪讛 诪讻专 专讗砖讜谉 诇砖谞讬 讻诇 讝讻讜转 砖转讘讗 诇讬讚讜 讬讻讜诇 诇讜拽讞 砖谞讬 诇讜诪专 诇诇讜拽讞 专讗砖讜谉 讗转讛 讞讬讬讘 诇驻讟讜专 讗讜转讬 诪谞讝拽讬谉 讜诪讘注诇 讞讜讘 讜诪讻转讜讘讛 讜诇讛讙讘讜转 讗讜转诐 讘讚讬谞讬讛诐 讻讗诇讜 讛讬讜 讻讜诇诐 讗爪诇讱. 讜讝讛 讛讟注诐 讘讬谉 砖诪讻专 专讗砖讜谉 诇砖谞讬 讘讗讞专讬讜转 讘讬谉 砖诪讻专 砖诇讗 讘讗讞专讬讜转 讙诐 讗讬谉 讘讗讬诐 诇讜 诪讟注诐 砖讬讻讜诇 诇讜诪专 讛诇讜拽讞 讛砖谞讬 诇专讗砖讜谉 谞讻住讬讱 讘谞讬 讞讜专讬谉 讛诐 讗爪诇 讘注诇 讞讜讘 讬讜转专 诪砖诇讬 讻讬 讻讜诇诐 诪砖讜注讘讚讬诐 讛诐 讗诇讗 诪谉 讛讟注诐 砖驻讬专砖 诪讛 诪讻专 讜讻讜'. 讛专讗讘"讚 讝"诇.
讜诇注谞讬谉 驻住拽 诪讻专 注讬讚讬转 讜讘讬谞讜谞讬转 讜砖讬讬专 讝讬讘讜专讬转 诇注爪诪讜 砖诇拽讞 讘讗讞专讜谞讛 诪诪讜讻专 专讗砖讜谉 讻讜诇诐 讙讜讘讬谉 诪诪谞讛 讜讗驻讬诇讜 谞讝拽讬谉 讜讛讚讬谉 谞讜转谉 讚诪讛 诪讻专 专讗砖讜谉 诇砖谞讬 讻诇 讝讻讜转 砖转讘讗 诇讬讚讜 讜讻诇 诪讗讬 讚讛讜讛 诪爪讬 讗讬讛讜 讟注讬谉 讘讚讬谞讗 诪爪讬 诇讜拽讞 砖谞讬 诇诪讟注谉. 讜谞专讗讛 讚讛专讬 讛讬讻讗 讚诇拽讞 注讬讚讬转 讘讗讞专讜谞讛 讜诪讻专 注讬讚讬转 讜讘讬谞讜谞讬转 讜砖讬讬专 讝讬讘讜专讬转 诇驻谞讬讜 讻讬讜谉 讚诇讜拽讞 专讗砖讜谉 讘诪拽讜诐 诪讜讻专 拽讗讬 诇诪讬驻专注 讻讜诇讛讜 诪讝讬讘讜专讬转 讚砖讬讬专 拽诪讬讛 讜讗驻讬诇讜 谞讝拽讬谉. 讜讗驻砖专 诇讜诪专 讚诪讛 诪讻专 诇讜 专讗砖讜谉 诇砖谞讬 讻诇 讝讻讜转 砖转讘讗 诇讬讚讜 讛讜讗 砖诪讻专 诇讜 讗讘诇 讬讜转专 诪讝讻讜转讜 讗讬谞讜 讬讻讜诇 诇诪讻讜专 诇讜 讜讻讬讜谉 砖讗讬诇讜 讛讬转讛 讗讜转讛 注讬讚讬转 讗爪诇 诇讜拽讞 专讗砖讜谉 讛讬讜 谞讝拽讬谉 讙讜讘讬谉 诪诪谞讛 讛砖转讗 谞诪讬 诇讬讙讘讜 诪讬谞讛 讗祝 注诇 讙讘 讚讛讜讗 讗爪诇 诇讜拽讞 砖谞讬 讗讘诇 讘注诇 讞讜讘 讜讻转讜讘转 讗砖讛 讙讜讘讬谉 讻讚讬谞诐 诪诇讜拽讞 专讗砖讜谉. 讜讛讬讬谞讜 讛讗 讚讗诪专讬谞谉 住讘专 讗讘讬讬 诇诪讬诪专 讗转讜 讻讜诇讛讜 讙讘讬 诪注讬讚讬转 讗诪专 诇讜 专讘讗 诪讛 诪讻专 诇讜 专讗砖讜谉 诇砖谞讬 讜讻讜' 讛讬诇讻讱 讻诇 诪讛 砖讛讬讛 讬讻讜诇 诇讜拽讞 专讗砖讜谉 诇讟注讜谉 诪爪讬 诇讜拽讞 砖谞讬 诇讟注讜谉 讜讛讜讗讬诇 讜讻谉 讛讜讗 谞诪爪讗讜 诇讜拽讞 专讗砖讜谉 讜砖谞讬 讘诪拽讜诐 讘注诇讬诐 讛专讗砖讜谞讬诐 讛谉 注讜诪讚讬诐. 讜爪专讬讱 注讬讜谉 讜讞拽讬专讛. 讛专讘 专' 诪讗讬专 讛讻讛谉 讘专讘讬 讬爪讞拽 讝"诇 诪住专拽住讟讛.


讗讘诇 讝讘谉 注讬讚讬转 讜讝讬讘讜专讬转. 讻转讘讜 讘转讜住驻讜转 谞专讗讛 讚诪讬讬专讬 砖驻讬专砖 讗驻讬诇讜 讚砖讘讬拽 讘讬谞讜谞讬转 讜讻讜'. 驻讬专讜砖 讜讻诇 砖讻谉 讗诐 拽谞讛 注讬讚讬转 讜讛谞讬讞 讝讬讘讜专讬转 讚讚讜拽讗 诪砖讜诐 讟注诪讗 讚诇讛讻讬 讟专讞讬 讜讻讜' 讬讻讜诇 诇讚讞讜转讜 讗爪诇 讝讬讘讜专讬转 砖讛谞讬讞 讘讬讚 砖诪注讜谉 讗讘诇 诪讟注诪讗 讚讛谞讞转讬 诇讱 诪拽讜诐 讗讬谞讜 讬讻讜诇 诇讚讞讜转讜 讗爪诇 讝讬讘讜专讬转 砖讬讻讜诇 讛讘注诇 讞讜讘 诇讜诪专 诇诇讜讬 讗讬谉 讝讛 诪拽讜诐 砖诇讬 讜讗讬谞讬 专讜爪讛 讝讬讘讜专讬转 讗驻讬诇讜 讟驻讬 驻讜专转讗 讗诇讗 讗谞讬 专讜爪讛 注讬讚讬转 砖讘讬讚讱 讗讘诇 诪讟注诐 讚诇讛讻讬 讟专讞讬 讜讻讜' 讚讜讞讛 讗讜转讜 砖诇讗 讬讙讘讛 诪注讬讚讬转 砖讘讬讚讜 讜讬诇讱 讗爪诇 讝讬讘讜专讬转 砖讘讬讚 砖诪注讜谉. 讜讻谉 讻诇 砖讻谉 谞诪讬 讗诐 拽谞讛 讝讬讘讜专讬转 讜讛谞讬讞 注讬讚讬转 讘讬讚 砖诪注讜谉 砖爪专讬讱 诇讝讛 讛讟注诐 讚诇讛讻讬 讟专讞讬 讜讻讜' 讚讗讬 诪砖讜诐 讛谞讞转讬 诇讱 诪拽讜诐 诇讙讘讜转 诪诪谞讜 讬讻讜诇 诇讜诪专 讘注诇 讞讜讘 诇诇讜讬 讗谞讬 专讜爪讛 讝讬讘讜专讬转 砖讘讬讚讱 讟驻讬 驻讜专转讗 讻讚讗诪专讬谞谉 诪砖讜诐 谞注讬诇转 讚诇转. 注讜讚 讻转讘讜 讘转讜住驻讜转 讜讘注诇 讻专讞讬讛 砖诇 砖诪注讜谉 讛讬讛 讬讻讜诇 诇讬拽讞 讟驻讬 驻讜专转讗 讗祝 注诇 讙讘 讚讘诇讜讬 讗讬讬专讬谞谉 讗诪专讜 讘转讜住驻讜转 讘注诇 讻专讞讬讛 砖诇 砖诪注讜谉 诪砖讜诐 诪讛 诪讻专 诇讜 专讗砖讜谉 诇砖谞讬 讜讻诪讜 砖讗诐 讛讬转讛 讘讬讚 砖诪注讜谉 讛讬讛 诇讜拽讞 讝讬讘讜专讬转 讟驻讬 驻讜专转讗 讛砖转讗 讝讬讘讜专讬转 讘讬讚 诇讜讬 讬讻讜诇 诇讜诪专 诇讜 讘注讬谞讗 讟驻讬 驻讜专转讗. 讙诇讬讜谉.
讜讝"诇 转讜住驻讜转 砖讗谞抓 讗讘诇 讝讘谉 注讬讚讬转 讜讝讬讘讜专讬转. 讗讬谉 诇驻专砖 注讬讚讬转 讜讝讬讘讜专讬转 讜砖讘拽 讘讬谞讜谞讬转 讗诐 讻谉 诪讛 讛讬讛 爪专讬讱 诇讟注诐 讚诇讛讻讬 讟专讞讬 讜讝讘谞讬 讗专注讗 讚诇讗 讞讝讬讗 诇讱 转讬驻讜拽 诇讬讛 讚讗诪专 诇讬讛 讛谞讞转讬 诇讱 诪拽讜诐 诇讙讘讜转 诪诪谞讜 讗诇讗 讛讻讬 驻讬专讜砖讜 讝讘谉 注讬讚讬转 讗讜 讝讬讘讜专讬转 讻诇讜诪专 讝讘谉 注讬讚讬转 讜砖讘拽 讝讬讘讜专讬转 讗讜 讝讘谉 讝讬讘讜专讬转 讜砖讘拽 注讬讚讬转 讜讗讬 住讘讬专讗 诇讬讛 讘砖诇讜 讛谉 砖诪讬谉 讛讬讻讬 诪爪讬 诇诪讬诪专 诇讛讻讬 讟专讞讬 转讘谞讬 讗专注讗 讚诇讗 讞讝讬讗 诇讱 注诇 讻专讞讱 讛讬讛 诇讜讬 爪专讬讱 诇讛讻讬专 讘砖讚讜转讬讜 讜讻讬讜谉 讚讬讚注 砖讗讬谉 诇讜 讘讬谞讜谞讬转 讗诐 讻谉 讝讬讘讜专讬转 砖拽谞讛 讞讝讬讗 诇讬讛 讛讬讗 砖讛讬讛 诇讜 砖注讘讜讚讗 注诇讬讛 讻讚讗诪专讬谞谉 诇注讬诇 注讬讚讬转 讜讝讬讘讜专讬转 讘注诇 讞讜讘 讜讻转讜讘转 讗砖讛 讘讝讬讘讜专讬转. 讗诇讗 谞专讗讛 讚住讘讬专讗 诇讬讛 诇专讘讗 讘砖诇 注讜诇诐 讛谉 砖诪讬谉 讜讛讗 讚拽讗诪专 诇讛讻讬 讟专讞讬 讜讝讘谞讬 讗专注讗 讚诇讗 讞讝讬讗 诇讱 诇驻讬 砖诇讗 讛讬讛 诪讻讬专 讘砖讚讜转讬讜 讜讛讬讛 住讘讜专 讻砖诇拽讞 讝讬讘讜专讬转 砖讛讬讛 注讚讬讬谉 讘讬谞讜谞讬转 讜诇讗 讗讬爪讟专讬讱 诇讛讗讬 讟注诪讗 讚诇讛讻讬 讟专讞讬 讗诇讗 诪砖讜诐 讚讝讘谉 讝讬讘讜专讬转 讜砖讘拽 注讬讚讬转 讗讘诇 诪砖讜诐 讝讘谉 注讬讚讬转 讜砖讘拽 讝讬讘讜专讬转 诇讗 讛讬讛 爪专讬讱 诇讬讛 讚讻讬讜谉 砖讛讬讛 砖诪注讜谉 讬讻讜诇 诇讚讞讜转诐 讗爪诇 讝讬讘讜专讬转 讙诐 诇讜讬 讬讚讞讛 讗讜转讜. 讜诇驻讬 驻讬专讜砖 讝讛 谞讜讻诇 诇讚拽讚拽 砖讛诇讻讛 砖讘砖诇 注讜诇诐 讛谉 砖诪讬谉 讗祝 注诇 讙讘 讚住讘讬专讗 诇讬讛 诇专讘 谞讞诪谉 讘驻专拽 砖谞讬 讚讬讬谞讬 讙讝讬诇讜转 砖讘砖诇讜 讛谉 砖诪讬谉 讚讛讗 拽讬讬诪讗 诇谉 讻专讘讬 讗诇讬注讝专 诇讙讘讬 讗讘讬讬. 讜讬砖 诇讚拽讚拽 讚讗讘讬讬 住讘讬专讗 诇讬讛 讚讘砖诇讜 讛谉 砖诪讬谉 诪讚拽讗 诪砖谞讬 讘讙讬讟讬谉 讗诪转谞讬转讬谉 讚讛谞讝拽讬谉 诇讗 谞爪专讻讛 讗诇讗 诇专讘讬 讬砖诪注讗诇 讚讗诪专 讘讚谞讬讝拽 砖讬讬诪讬谞谉 讜拽诪砖诪注 诇谉 诪驻谞讬 转讬拽讜谉 讛注讜诇诐 砖讬讬诪讬谞谉 讘讚诪讝讬拽 讜讗讬 住讘讬专讗 诇讬讛 讘砖诇 注讜诇诐 讛谉 砖诪讬谉 讗驻讬诇讜 讻专讘讬 注拽讬讘讗 诪爪讬 诇讗讜拽诪讛 讜讗祝 注诇 讙讘 讚讘砖诇 注讜诇诐 讛谉 砖诪讬谉 诪驻谞讬 转讬拽讜谉 讛注讜诇诐 砖讬讬诪讬谞谉 讘讚诪讝讬拽. 诪讬讛讜 讬砖 诇讚讞讜转 讚讻讬 拽讬讬诪讗 诇谉 讻专讘讗 诇讙讘讬讬 讗讘讬讬 讛谞讬 诪讬诇讬 讘讚讘专 砖诇讗 谞讞诇拽讜 讘讛 讗诪讜专讗讬 讗讞专讬谞讬 讜讛讻讗 讛专讬 谞讞诇拽讜 讘驻专拽 砖谞讬 讚讬讬谞讬 讙讝讬诇讜转. 讜注讜讚 谞专讗讛 诇驻专砖 讚专讘讗 谞诪讬 诇讗 住讘讬专讗 诇讬讛 讘砖诇 注讜诇诐 讛谉 砖诪讬谉 讜讛讗 讚拽讗诪专 讗讘诇 讝讘谉 注讬讚讬转 讜讝讬讘讜专讬转 诪讬讬专讬 砖驻讬专砖 讚砖讘拽 讘讬谞讜谞讬转 讜诇讗 住讙讬 诇讬讛 讘讟注诪讗 讚讛谞讞转讬 诇讱 诪拽讜诐 讚砖诪讗 讛讜讗 讛讬讛 讗讜讛讘 讝讬讘讜专讬转 讬讜转专 讜讻讜' 讻诪讜 砖讻转讜讘 讘转讜住驻讜转. 注"讻.


诪爪讬 讗诪专 诇讬讛 讛谞讞转讬 诇讱 诪拽讜诐 诇讙讘讜转. 诇讗讜 讚讜拽讗 拽讗诪专 讛讗讬 诇讬砖谞讗 讜讻讜' 讻讻转讜讘 讘转讜住驻讜转. 讜讗"转 诪讟注诐 诪讛 诪讻专 专讗砖讜谉 诇砖谞讬 讻诇 讝讻讜转 砖转讘讗 诇讬讚讜 讛讜讛 诇谉 诇诪讬诪专 砖讬讻讜诇 诇讚讞讜转讜 讗爪诇 讝讬讘讜专讬转 砖诇 诇讜拽讞 讚诇讜拽讞 专讗砖讜谉 谞诪讬 讛讬讛 讬讻讜诇 诇讚讞讜转讜 讗爪诇 讝讬讘讜专讬转 诪砖讜诐 讗讬 砖转拽转 砖转拽转. 讜讬"诇 讻讘专 讗讜拽讬诪谞讗 诇注讬诇 讘讬转诪讬 讜讛讻讬 谞诪讬 讻讜诇讛 砖诪注转讗 讘讬转诪讬. 讜讬砖 诪转专爪讬诐 讚砖诇讗 讘讗讞专讬讜转 诪讬讬专讬 讜诇讗 砖讬讬讱 诇诪讬诪专 诪讛讚专谞讗 砖讟专讗 诇诪专讬讛 砖讝讛 诇讗 讬拽讘诇 讛砖讟专. 讜诇讗 谞讛讬专讗 讚讛讗 诪爪讬 诇讗讛讚讜专讬 讘讻讬 讛讗讬 讙讜讜谞讗 砖讬转谉 诇讜 讘讞讬谞诐. 注"讻 诪转讜住驻讜转 砖讗谞抓.
讜讝"诇 讛专砖讘"讗 讝"诇 讗讘诇 砖讬讬专 讚讻讜讜转讛 诪爪讬 讗诪专 讛谞讞转讬 诇讱 诪拽讜诐 诇讙讘讜转 诪诪谞讜. 讜讗驻讬诇讜 讝讘谉 讘讬谞讜谞讬转 讜诇讗 砖讬讬专 讘讬谞讜谞讬转 讚讻讜讜转讛 讙讘讬 砖诪注讜谉 讛讬讻讬 讙讘讬 诪诇讜讛 诇讬诪讗 诇讬讛 讗诇讜 讛讜讬转 讛转诐 讘讬谞讜谞讬转 讜讝讬讘讜专讬转 讙讘讬 砖诪注讜谉 讛讜讛 诪爪讬 诇讚讞讜讬讬 讗爪诇 讝讬讘讜专讬转 诪砖讜诐 讚讗讬 砖转拽转 讜讗讬 诇讗 诪讛讚专谞讗 砖讟专讗 讜讻讜' 讜诪讛 诪讻专 专讗砖讜谉 诇砖谞讬 讻诇 讝讻讜转 砖转讘讗 诇讬讚讜. 讜讬砖 诇讜诪专 讚讛讻讗 谞诪讬 讘讚讬转诪讬 注住拽讬谞谉 讚诇讗讜 讘谞讬 驻专注讜谉 谞讬谞讛讜. 讜讗讬谞讜 诪讞讜讜专 讘注讬谞讬 砖讗讬谉 讚专讻谉 砖诇 讗诪讜专讗讬谉 诇住转讜诐 讗诇讗 诇驻专砖 讜讛讬讛 诇讜 诇讜诪专 讜砖讻讬讘 专讗讜讘谉 讜砖讘拽 讬转诪讬. 讜讗驻砖专 讚诪讬诪专讬讛 讚专讘讗 讘转专 讛讛讬讗 讘专讬讬转讗 讗诪专讛 讜讘转专讛 讙专讬专. 讜诇驻讬 诪讛 砖讻转讘转讬 诇诪注诇讛 讚讗讬谉 讗讜诪专讬谉 讻谉 诇驻讞讜转 讚讬谞讗 讚诪注讬拽专讗 讗转讬 砖驻讬专 讟驻讬 讻诪讜 砖讻转讘转讬 诇诪注诇讛. 注"讻 诇砖讜谉 讛专砖讘"讗 讝"诇.


讚讬谞讗 讛讜讗 讚讗讝讬诇 专讗讜讘谉 讜讻讜'. 谞专讗讞 讚谞驻拽讗 诪讬谞讛 讻讙讜谉 砖讛讘注诇 讞讜讘 讛讬讛 讞讬讬讘 砖讘讜注讛 诇专讗讜讘谉 诪诪拽讜诐 讗讞专 讜讗诐 讻谉 专讗讜讘谉 讬讻讜诇 诇讙诇讙诇 注诇讬讜 砖讘讜注讛 诪注谞讬谉 讝讛 讜诇讗 砖诪注讜谉 砖诇讗 谞转讞讬讬讘 诇讜 砖讘讜注讛 诪诪拽讜诐 讗讞专. 讜诇讬讻讗 诇诪讬诪专 讚谞驻拽讗 诪讬谞讛 讻讙讜谉 讚讘注诇 讞讜讘 讛讬讛 讞砖讜讚 注诇 讛砖讘讜注讛 讜诪谉 讛讚讬谉 讬砖讘注 砖讻谞讙讚讜 讜讗诐 砖诪注讜谉 讛讬讛 驻住讜诇 诇砖讘讜注讛 讻讙讜谉 砖讛讬讛 讙讝诇谉 讜讗讬谞讜 讬讻讜诇 诇讬砖讘注 讗诐 讻谉 讬砖讘注 专讗讜讘谉 砖讛讜讗 讻砖专. 讛讗 诇讬讻讗 诇诪讬诪专 讚讬砖讘注 砖讻谞讙讚讜 转拽谞转讗 讛讬讗 讜讛讗讬 谞诪讬 讚拽讗讝讬诇 专讗讜讘谉 讜诪砖转注讬 讚讬谞讗 讘讛讚讬讛 转拽谞转讗 讛讬讗 讜转拽谞转讗 诇转拽谞转讗 诇讗 注讘讚讬谞谉. 讙诇讬讜谉.


讜讛转讜住驻讜转 驻讬专砖讜 讚谞驻拽讗 诪讬谞讛 诇专讗讬讛 讗讞专讜谞讛 讜讻讜'. 讜讛专"专 讬讜住祝 拽诇住讜"谉 讝"诇 讗讜诪专 讚诇讗讜 诪讬诇转讗 讛讬讗 讚讗驻讬诇讜 讗诪专 砖诪注讜谉 讗讬谉 诇讬 注讚讬诐 讬讻讜诇 诇讛讘讬讗诐 讗诐 讬诪爪讗诐 讚诇讜拽讞 讚讬谞讜 讻讬转讜诐 讜讙讘讬 讬转讜诐 讗诪专 转诇诪讜讚讗 讘驻专拽 讝讛 讘讜专专 讚讻讬讜谉 讚诇讗 讬讚注 讘诪讬诇转讬讛 讚讗讘讜讛 讚讬讻讜诇 诇讛讘讬讗诐 讜诇讜拽讞 谞诪讬 诇讗 讛讜讛 讬讚注 讘诪讬诇讬 讚诪讜讻专 讻诇讜诐. 专讘讬谞讜 讬砖注讬讛 讝"诇. 讜讘讙诇讬讜谉 转讬专抓 拽讜砖讬讗 讝讜 讚诪讬讬专讬 讛讻讗 讻讙讜谉 砖讗诪专 诪转讞讬诇讛 讛讬讬转讬 讗爪诇 讛讛诇讜讗讛 讜讛驻专注讜谉 讜讗诪专 讗讬谉 诇讬 注讚讬诐. 注"讻.


讗讬 诪驻拽转 诪讬谞讬讛 注诇讗讬 讚讬讚讬 讛讚专. 讻诇讜诪专 讗诐 讗拽谞讛 拽专拽注讜转 诪讬讜诐 讝讛 讜讗讬诇讱 讬讚讞拽谞讬 讜讬讙讘讛 讗讜转诐 诪诪谞讬 砖讛专讬 拽讘诇转讬 诇讜 讗讞专讬讜转 讜讗诐 讗注砖讛 诇讜 专爪讜谞讜 注讻砖讬讜 砖讬转注讻讘 讝讛 讛拽专拽注 讘讬讚讜 讬诪转讬谉 讗讜转讬 注诇 讗诇讜 讛诪注讜转 砖谞转谉 诇讬 讻讚讬 诇住诇拽诐 讝诪谉 讗专讜讱 讜诇讗 讬讚讞拽谞讬 讚讝讜讝讬 讗讬转讬讛讘讜 诇诪讞讬诇讛 讬讜转专 诪拽专拽注 讻讚讗诪专讬谞谉 讚谞讻住讬诐 砖讬砖 诇讛诐 讗讞专讬讜转 讞讘讬讘讬谉 讛谉 讜讗讬谉 讘讛诐 讗讜谞讗讛. 专讘讬谞讜 讬讛讜谞转谉 讝"诇.
诪讻讗谉 讬砖 诇讚拽讚拽 讚讗驻讜讟专讜驻讜住 诇讚讬拽谞谞讬 诇讗 诪讜拽诪讬谞谉 讚讗讬 诪讜拽诪讬谞谉 诪讗讬 讗讬爪讟专讬讱 诇讛讗讬 讟注诪讗 讚讗讬 诪驻拽转 转讬驻讜拽 诇讬讛 诪砖讜诐 讚讗诪专 诇讬讛 诪讻讞 讗驻讜讟专讜驻讜住 拽讗 讗转讬谞讗. 诪讬讛讜 诇驻讬专讜砖 专"讬 讚驻讬专砖 讚谞驻拽讗 诪讬谞讛 讘专讗讜讘谉 讚诪砖转注讬 讚讬谞讗 讚讗诐 诪讞诇 诇讜 砖诪注讜谉 讛砖讘讜注讛 讚诪爪讬 讗讬讚讱 诇讗砖讘讜注讬讛 讜讻谉 诇驻讬专讜砖 专"讬 讚谞驻拽讗 诪讬谞讛 讗诐 讗诪专 砖诪注讜谉 讗讬谉 诇讬 注讚讬诐 讜讗讬谉 诇讬 专讗讬讛 讜讻讜' 讻驻讬专讜砖 讗讜转诐 讛驻讬专讜砖讬诐 讗讬谉 诇讚拽讚拽 诪讬讚讬 讚注诇 讻专讞讱 讗讬爪讟专讬讱 诇讛讗讬 讟注诪讗 讚讗讬 诪驻拽转 讚讗诐 讛讬讛 讘讗 诪讻讞 讗驻讜讟专讜驻讜住 诇讗 讛讬讛 诪爪讬 诪砖讘注 诇讬讛 讻讬讜谉 讚砖诪注讜谉 诪讞诇 诇讜 讛砖讘讜注讛 讜讻谉 讗讬谞讜 讬讻讜诇 诇讛讘讬讗 注讚讬诐 讗诐 讗诪专 砖诪注讜谉 讗讬谉 诇讬 注讚讬诐 讜讗讬谉 诇讬 专讗讬讛 讚讗驻讜讟专讜驻讜住 砖诇讜讞讜 讛讜讗 讜砖诇讜讛讜 砖诇 讗讚诐 讻诪讜转讜. 讜诪讛讛讬讗 讚驻专拽 讛诪驻拽讬讚 讙讘讬 砖讘讜讬 砖谞砖讘讛 讚驻专讬讱 讛转诐 讜诇讜拽讬 讗驻讟专讜驻讗 讜诪砖谞讬 讗驻讟专讜驻讗 诇讚讬拽谞谞讬 诇讗 诪讜拽诪讬谞谉 讗讬谉 诇讛讜讻讬讞 讚讛转诐 讜讚讗讬 诪讬讬专讬 诇讬专讚 诇砖讚讜转讬讜 砖讗讬谉 讘讬转 讚讬谉 诪爪讜讜讬谉 诇注砖讜转 讝讛 讗讘诇 诇讟注讜谉 诪讜拽诪讬谞谉. 讜谞专讗讛 诇讚拽讚拽 诪驻专拽 诪专讜讘讛 讚讗诪专讬 谞讛专讚注讬 讻诇 讗讜专讻转讗 讚诇讗 讻转讬讘 讘讛 讝讬诇 讚讜谉 讜讝讻讬 诇谞驻砖讱 诇讬转 讘讛 诪诪砖讗 讜讗诪讗讬 诇讬诪谞讬讬讛讜 讗驻讜讟专讜驻讜住 讗诇讗 砖诪注 诪讬谞讛 讚诇讗 诪讜拽诪讬谞谉 讗驻讜讟专讜驻讗 诇讚讬拽谞谞讬 讜讛谞讬 诪讬诇讬 诇讛讜爪讬讗 诪诪讜谉 讗讘诇 诇讗讜拽讜诪讬 诪诪讜谞讗 诪讜拽诪讬谞谉. 讜诇驻讬专讜砖 讛专讬讘"诐 讚谞驻拽讗 诪讬谞讛 讚专讗讜讘谉 驻拽讞 讬讜转专 诇讟注讜谉 讜讻谉 诇驻讬专讜砖 讗讞专 讚谞驻拽讗 诪讬谞讛 讚讗讬 讗诪专 讘注诇 讞讜讘 诇讘讬转 讚讬谉 讛讙讚讜诇 拽讗 讗讝讬诇谞讗 讚诪爪讬 专讗讜讘谉 诇诪讬讝诇 讜讟注诪讗 讻讚诪驻专砖 讚讻讬 诪驻拽转 讜讻讜' 讛讬讛 谞专讗讛 诇讚拽讚拽 诪砖诪注转讬谉 讚诇讗 诪讜拽诪讬 讗驻讜讟专讜驻讗 诇讚讬拽谞谞讬 讗驻讬诇讜 诇讗讜拽讜诪讬 诪诪讜谞讗 讚讟注诪讗 讚诇讗 诪爪讬 讗诪专 诇讬讛 诇讗讜 讘注诇 讚讘专讬诐 讚讬讚讬 讗转 讛讬讬谞讜 讚讜拽讗 诪砖讜诐 讚讗诪专 诇讬讛 讻讬 诪驻拽转 讜讻讜' 讻讚驻专讬砖讬转 诇注讬诇. 诪讛专"讬 讝"诇.
讜讘讬专讜砖诇诪讬 讚住谞讛讚专讬谉 驻专拽 讻讛谉 讙讚讜诇 拽讗诪专 讛转诐 讗讛讗 讚讗诪专讬谞谉 诪诇讱 诇讗 讚谉 讜诇讗 讚谞讬谉 讗讜转讜 谞讬讞讗 诇讗 讚谉 诇讗 讚谞讬谉 讗诪讗讬 谞讬诪谞讬 讗谞讟诇专 驻讬专讜砖 讗驻讜讟专讜驻讜住. 讜诪砖谞讬 讛讙注 注爪诪讱 讻砖谞驻诇讛 砖讘讜注讛 讜讗谞讟诇专 讘砖讘讜注讛 讘转诪讬讛 讛专讬 诪砖诪注 讚诪讜拽诪讬谞谉 讗驻讜讟专讜驻讗 诇讚讬拽谞谞讬 讚讛讗 诪爪讬 讛谞转讘注 诇诪谞讜讬讬 讗谞讟诇专. 讜讛专"讬 讘专 讬讜住祝 砖讬讞讬讛 诪驻专砖 讚讬砖 诇讚讞讜转 讚讛讻讬 驻讬专讜砖讗 讜讬诪谞讛 讗谞讟诇专 诇讗 砖讬讟注讜谉 讘砖讘讬诇讜 讗讱 砖讬住讚专 讟注谞讜转讬讜 讜讗讬谉 讻讗谉 讘讝讜讬 诪诇讱. 讜诪砖谞讬 讻砖谞驻诇讛 砖讘讜注讛 讜讻讬讜谉 砖讛诪诇讱 讬爪讟专讱 诇讬砖讘注 讛讜讬 讘讝讬讜谉 讛诪诇讱 讜诇注讜诇诐 诇讗 诪讜拽诪讬谞谉 讗驻讜讟专讜驻讗 诇讚讬拽谞谞讬. 讜讻谉 驻住拽 专讬讘"讗 驻专拽 讛诪驻拽讬讚. 诪讛专"讬 讻"抓 讝"诇. 注讬讬谉 驻专拽 砖讘讜注转 讛注讚讜转 讘讛专"谉 讝"诇 讚祝 砖"讟 讗'.


诇讗 谞讬讞讗 诇讬讛 讚转讛讜讬 转专注讜诪转 讜讻讜'. 讜拽砖讛 讚讘诇讗讜 讛讗讬 讟注诪讗 谞诪讬 诪爪讬 诇讗砖转注讜讬讬 讚讬谞讗 讘讛讚讬讛 讚讗诪专 诇讬讛 讗讬转 诇讬 驻住讬讚讗 讘讚诪驻拽转 诪讬谞讬讛 讚专讜爪讛 讗谞讬 诇讛注诪讬讚讛 讘驻谞讬 讘注诇 讞讜讘 讗讞专 讜诇转转讛 诇讜 讘讞讜讘讬 讜诇讱 驻专注转讬. 讜讬"诇 讻讙讜谉 讚讗讬转 诇讬讛 讗专注讗 讗讞专讬转讬 讜讬讻讜诇 诇讬转谞讛 诇讘注诇 讞讜讘 讗讞专 讜讗诐 诇讗讜 诪砖讜诐 转专注讜诪转 诪爪讬 讗诪专 诇讬讛 诇讗讜 讘注诇 讚讘专讬诐 讜讻讜' 讚诪讗讬 驻住讚转 讘讟专讬驻转讬 讻讬 讘注诇 讞讜讘讱 诇讗 讬讟专讜祝 讝讛 讛拽专拽注 讘讞讜讘讜 讛讜讗讬诇 讜讬砖 诇讱 拽专拽注 讗讞专转 讚讘谞讬 讞讜专讬谉. 讻讬讜谉 讚讗讬转 诇讬讛 讗专注讗 讗讞专讬转讬 讛讬讻讬 诪爪讬 讗诪专 诇讬讛 讛谞讞转讬 诇讱 诪拽讜诐 诇讙讘讜转 诪诪谞讜. 讜讬"诇 讻讙讜谉 砖注砖讗讛 讗驻讜转讬拽讬. 诪讛专"讬 讻"抓 讝"诇.
讜讝"诇 讛专讘 讛诪讗讬专讬 讝"诇 讚讬谞讗 讛讜讗 讚讗讝讬诇 专讗讜讘谉 讜诪砖转注讬 讚讬谞讗 讘讛讚讬讛 讛谉 诇讛砖讘讬注讜 讛谉 诇讟注讜谉 注诇讬讜 砖讛讜讗 诪注讻讘 讗转 讞讜讘讜 讘转讘讬注讛 讗讞专转 砖讬砖 诇讜 注诇讬讜 讛谉 注诇 讗讬 讝讜 讟注谞讛 砖讬专讗讛 诇讜 诇讟注讜谉 砖讛诇讜拽讞 讗讬谞讜 讬讜讚注 讘讛诐 讗讜 讗讬谞讜 驻拽讞 讻诪讜讛讜. 讜讗讬讻讗 讚讗诪专讬 讗驻讬诇讜 砖诇讗 讘讗讞专讬讜转 谞诪讬 讜讻讜'. 讜诇驻讬 讝讛 讗驻砖专 砖讛讚讬谉 讻谉 讗祝 讘砖讻讘专 讟专驻讛 讘注诇 讞讜讘 砖诇 专讗讜讘谉 砖讬讻讜诇 专讗讜讘谉 讝讛 诇转讘注讜 讘讚讬谉 注诇 诪讛 砖讟专驻讜 砖诇讗 讘讚讬谉. 讬砖 诪转诪讬讛讬谉 注诇 驻讬专讜砖 讝讛 砖讗诐 讻谉 诇注谞讬谉 诪讻专讛 讘讗讞专讬讜转 诪讬讛讗 诪讛 讘讗 诇诇诪讚谞讜 讜讗诐 诪驻谞讬 砖诪讻诇 诪拽讜诐 讛讜爪专讱 诇讛砖诪讬注谞讜 讻谉 讘诪讻专讛 砖诇讗 讘讗讞专讬讜转 讛专讬 讝讜 讘诇砖讜谉 讗讬讻讗 讚讗诪专讬 谞讗诪专讛 讗诇诪讗 砖注讬拽专 讛砖诪讜注讛 讛讬转讛 诇诪讻专讛 讘讗讞专讬讜转 讜诪讻诇 诪拽讜诐 讛诐 诪驻专砖讬诐 讗讜转讛 讘爪讚讚讬诐 讗讞专讬诐 讜讛讜讗 砖讻讘专 谞转讘讗专 讘诪拽讜诪讜转 讗讞专讬诐 砖讛诇讜讛 砖注砖讛 砖讚讛讜 讗驻讜转讬拽讬 诪驻讜专砖 诇诪诇讜讛 讬讻讜诇 讛讜讗 诇住诇拽讜 讘诪注讜转 讗讘诇 讗诐 诪讻专讜 讛专讬 讛诪诇讜讛 讘讗 讜讟专驻讜 讜讗讬谉 讛诇讜拽讞 讬讻讜诇 诇住诇拽讜 讘诪注讜转 讜驻讬专砖讜 讘讻讗谉 砖讗诐 诪讻专讜 讜讘讗 讛诪诇讜讛 诇讟专驻讛 专砖讗讬 讛诇讜讛 诇讜诪专 讗谞讬 讗驻专注 讜讗祝 注诇 驻讬 砖讛讚讘专 讬讚讜注 砖讗讬谉 诇讜 诪注讜转 讘讗 讜诪拽讘诇诐 诪谉 讛诇讜拽讞 讜诇讗 谞讗诪专 砖讗讬谉 讛诇讜拽讞 讬讻讜诇 诇住诇拽讜 讗诇讗 讻砖讗讬谉 讛诇讜讛 讘讻讗谉 讗讜 砖讗讬谞讜 专讜爪讛 诇住诇拽讜. 讜砖诪讜注讛 讝讜 诪转驻专砖转 注诇 讚专讱 讝讜 诇讚注转诐 讜讻谉 驻讬专砖讜讛 讙讚讜诇讬 讛诪驻专砖讬诐. 讜诪讻讗谉 讗谞讬 讗讜诪专 讘注专讘 砖谞砖讗专 讗讞专 诪讬转转 讛诇讜讛 讜讗讬谉 诇讬转讜诪讬诐 谞讻住讬诐 诇驻专注讜 砖讙讜讘讛 诪谉 讛注专讘 讘讘讬谞讜谞讬转 讻诪讜 砖讬转讘讗专 讘诪住讻转 讙讬讟讬谉 砖讬讻讜诇 讛注专讘 诇讬转谉 讝讬讘讜专讬转 诇讬转讜诪讬诐 诇驻专注讜 诪诪谞讛. 讜诇驻讬专讜砖 讝讛 讗讬谉 专讗讜讬 诇讙专讜住 讗讬 诪驻拽转 诪谞讬讛 注诇讗讬 讚讬讚讬 讛讚专 砖讛专讬 讛讜讗 讗讬谞讜 讞讜讝专 注诇讬讜 讗诇讗 讘诪注讜转. 讛转讘讗专 讙诐 讻谉 讘诪拽讜诪讜转 讗讞专讬诐 砖讗诐 诇讜讛 专讗讜讘谉 诪砖诪注讜谉 诪谞讛 讜讬砖 诇讜 拽专拽注 砖讜讛 拽"谞 砖讗讬谉 讛诪诇讜讛 专砖讗讬 诇讜诪专 转谉 诇讬 讻诇 讛拽专拽注 讜讗谞讬 讗讞讝讬专 诇讱 讛诪讜转专 讗诇讗 讞讜诇拽 讛拽专拽注 注诪讜 讜谞讜讟诇 讛诪诇讜讛 砖谞讬 讞诇拽讬诐 讻砖讬注讜专 诪谞讛 讜谞砖讗专 讛砖诇讬砖 诇诇讜讛 讜讗驻讬诇讜 诇拽讞讜 专讗讜讘谉 讝讛 讘诪谞讛 讗诇讗 砖讛砖讘讬讞讜 讜注诪讚 注诇 拽"谞 讛讜讗讬诇 讜注讻砖讬讜 诪讻诇 诪拽讜诐 砖讜讛 拽"谞. 讜诪讻诇 诪拽讜诐 讗诐 讛讬讛 诇专讗讜讘谉 拽专拽注 砖讜讛 诪谞讛 讻砖讬注讜专 讞讜讘讜 讜诪讻专讜 诇讗讞专 讜讛砖讘讬讞讜 讛诇讜拽讞 注讚 拽"谞 讛专讬 讘注诇 讞讜讘 讘讗 讜讟讜专祝 讗转 讻讜诇讜 讜诪讞讝讬专 讛诪讜转专 诇诇讜拽讞 注诇 爪讚讚讬诐 讬讚讜注讬诐 讬转讘讗专讜 讘诪爪讬注讗 讘注"讛. 讬砖 诪讬 砖驻讬专砖讜 讘讻讗谉 砖讗诐 讛诪讜讻专 注诪讜 讘讻讗谉 讜专讜爪讛 诇讛讻谞讬住 注爪诪讜 讘诪拽讜诐 讛诇讜拽讞 注讜砖讛 讜诪讻专讬讞讜 诇讞诇讜拽 注诪讜 讛拽专拽注 讜诇讛注诪讬讚 讛砖诇讬砖 讘讬讚 讛诇讜拽讞 诇讗 谞讗诪专 砖讛诇讜拽讞 讗讬谞讜 专砖讗讬 诇住诇拽讜 讗诇讗 讻砖讛诪讜讻专 讗讬谞讜 讘讻讗谉 讗讜 砖讗讬谞讜 专讜爪讛 讘讻讱 讜砖诪讜注讛 讝讜 诪转驻专砖转 注诇 讚专讱 讝讜 诇讚注转诐. 讬砖 诪驻专砖讬诐 砖诪讜注讛 讝讜 诇转讜注诇转 讛诇讜讛 讛讜讗 砖讗诐 讬砖 诇讜 注诇讬讜 砖讘讜注讛 诪诪拽讜诐 讗讞专 讜讗讬谞讜 讬讻讜诇 诇讛砖讘讬注讜 讘讗 注讻砖讬讜 讜谞讻谞住 注诪讜 诇讚讬谉 诪爪讚 砖讛讜讗 专讜爪讛 诇讬驻专注 诪谞讻住讬诐 诪砖讜注讘讚讬诐 讗讜 诪讗讬讝讛 爪讚 讜讗讞专 讻讱 讬讙诇讙诇 注诇讬讜 砖讘讜注讛 诪诪拽讜诐 讗讞专 讜讗讬谉 讝讛 讬讻讜诇 诇讜诪专 讗讬谉 砖讘讜注讛 讝讜 砖诇讱 讻讚讬 砖转讙诇讙诇 注诇讬讛. 注讚 讻讗谉 诇砖讜谞讜.





诪讛专"诐

讙诪专讗 诪讛 诪讻专 专讗砖讜谉 诇砖谞讬 讻诇 讝讻讜转 砖讬砖 诇讜 讜讻讜'. 谞"诇 讚专"诇 讚讛讜讬 讻讗诇讜 讛转谞讛 讛诇讜拽讞 讛砖谞讬 注诐 讛专讗砖讜谉 讘讗诐 讬讘讗 讘"讞 砖讬转谉 诇讜 诇讙讘讜转 诪讛讘讬谞讜谞讬转 讜讛讝讬讘讜专讬转 砖谞砖讗专讜 讘讬讚讜 讜讛讜讬 讻讗诇讜 讛讬讜 讘讬讚 讛诇讜拽讞 砖谞讬 讙诐 讛讘讬谞讜谞讬转 讜讛讝讬讘讜专讬转 讜诇讻讱 诪爪讬 讗"诇 诇讘注诇 讞讜讘 讝讬诇 诇讙讘讬 诇讜拽讞 讚讗砖讜谉 讜讙讘讬 诪讛讘讬谞讜谞讬转 讜讛讝讬讘讜专讬转 讚诇讗 谞讬讞讗 诇谉 讘转拽谞转讗 讚专讘谞谉:


转讜住' 讚"讛 讗讘诇 讝讘讬谉 注讬讚讬转 讜讝讬讘讜专讬转 谞专讗讛 讚讗讬讬专讬 砖驻讬专 讗驻讬诇讜 砖讘讬拽 讘讬谞讜谞讬转 讜讻讜' 讻讜讜谞转 讛转讜住' 讘讝讛 诪砖讜诐 砖讛讜拽砖讛 诇讛诐 诇"诇 诇讟注诪讗 讚诇讛讻讬 讟专讞讬讛 讜讻讜' 转讬驻讜拽 诇讬讛 诪讟注诪讗 讚讛谞讞转讬 诇讱 诪拽讜诐 诇讙讘讜转 讻讚讗诪专 讘转专 讛讻讬 讙讘讬 讜讗驻讬诇讜 讝讘讬谉 讘讬谞讜谞讬转 讜讻讜' 讛讬讻讗 讚砖讬讬专 讘讬谞讜谞讬转 讚讻讜讜转讛 讚诪爪讬 讗"诇 讛谞讞转讬 诇讱 诪拽讜诐 诇讙讘讜转 讜讻"砖 讛讻讗 讚诇讗 讝讘讬谉 讗诇讗 注讬讚讬讜转 讜讝讬讘讜专讬转 讜砖讬讬专 讘讬谞讜谞讬转 讚诪爪讬 讗"诇 讛谞讞转讬 诇讱 诪拽讜诐 诇讙讘讜转 讚讚讬谞讜 讚讘注诇 讞讜讘 讛讜讗 讘讘讬谞讜谞讬转 讜诪转讜讱 拽讜砖讬讗 讝讜 讛讬讛 注讜诇讛 注诇 讛讚注转 诇讚讞讜拽 讜诇驻专砖 讚讗讬讬专讬 讚诇讗 砖讘讬拽 讛讘讬谞讜谞讬转 讗爪诇 讛诇讜拽讞 专讗砖讜谉 讻讙讜谉 砖拽讜讚诐 砖诇拽讞 讛讜讗 诪讻专 讛诇讜拽讞 讛专讗砖讜谉 讛讘讬谞讜谞讬转 讜讗讞专 讻讱 诇拽讞 讛讜讗 诪诪谞讜 讛注讬讚讬转 讜讛讝讬讘讜专讬转 讜讗"讻 诇讗 谞砖讗专 讙讘讬 讛诇讜拽讞 专讗砖讜谉 讻诇讜诐 讜诇讗 砖讬讬讱 诇讜诪专 讛谞讞转讬 诇讱 诪拽讜诐 诇讙讘讜转 讜诇讻讱 讛讜爪专讱 诇讟注诪讗 讚诇讛讻讬 讟专讞讬讛 讜讻讜' 讜诇讻讱 拽讗诪专讜 讛转讜住' 谞专讗讛 讚讗讬讬专讬 砖驻讬专 讗驻讬诇讜 讘讚砖讘讬拽 讘讬谞讜谞讬转 讜讻讜' 讜拽"诇:





讞讻诪转 砖诇诪讛

讙诪' 诇讜拽讞 砖谞讬 讗讚注转讗 讚讻诇 讝讻讜转讗 讻讜' 讻爪"诇 讜谞"讘 讜讻谉 讘讗诇驻住讬:





诪讛专"诐 砖讬祝

讘讚"讛 讗讘诇 讝讘讬谉 讻讜' 讗驻讬诇讜 讚砖讘讬拽 讘讬谞讜谞讬转 讻讜'. 讚讗诐 谞驻专砖 讚讛"拽 讚讜拽讗 砖砖讚讛 砖诇拽讞 诇讜讬 讛讜讗 讘讬谞讜谞讬转 讗讘诇 讗诐 讛讜讗 注讬讚讬转 讜砖讘讬拽 讝讬讘讜专讬转 讗讜 讝讬讘讜专讬转 讜砖讘讬拽 注讬讚讬转 讗爪讟专讬讱 砖驻讬专 讟注诪讗 讚诇讛讻讬 讚讬讬拽讗 诪砖讜诐 诇拽讞 讝讬讘讜专讬转 讜砖讬讬专 注讬讚讬转 讚诇讗 诪爪讬 诇诪讬诪专 诪讗讬 诪讻专 专讗砖讜谉 讻讜' 砖讛专讬 讛专讗砖讜谉 诇讗 讛讬讛 讬讻讜诇 诇讛讻专讬讞 讛讘注诇 讞讜讘 诇讬拽讞 注讬讚讬转 讜讚讜"拽 (讙):





专砖"砖

转讚"讛 讚讬谞讗 讜讻谉 讗"诇 讚谞"诪 砖注讚讬讜 砖诇 讘注"讞 拽专讜讘讬诐 诇专讗讜讘谉 讻讜'. 谞"驻 讚专"诇 注讚讬 拽讬讜诐 讜讻"讛 诇讛讚讬讗 讘转讜住' 讻转讜讘讜转 讚讗讬诇讜 注讚讬 砖讟专 讙讜驻讬讛 讜讚讗讬 讚诇砖诪注讜谉 谞诪讬 驻住讜诇讬诐 讚讛讗讬 砖讟专讗 讞住驻讗 讘注诇诪讗 讛讜讗:





驻谞讬 讬讛讜砖注

讘讙诪专讗 讗讬 讛讻讬 讘谞讬讝拽讬谉 谞诪讬 谞讬诪讗 讛讻讬. 拽"拽 诪谞"诇 诇诪拽砖谉 诇讛拽砖讜转 讻谉 讘驻砖讬讟讜转 讚诇诪讗 讚讜拽讗 讘讘"讞 讬讻讜诇 诇讜诪专 讻谉 诇驻讬 砖讛讜讗 专讜爪讛 诇讬讟讜诇 讬讜转专 诪讚讬谞讜 讛专讗讜讬 诇讜 讗讬诇讜 讛讬讜 讻诇 讛砖讚讜转 讙讘讬 诇讜拽讞 诇讻讱 讬讻讜诇 诇讜诪专 讗讬 砖转拽转 讜砖拽诇转 讻讚讬谞讱 讗讘诇 讙讘讬 谞讝拽讬谉 砖讛讜讗 专讜爪讛 诇讬讟讜诇 讻讚讬谞讜 诪谞"诇 砖讬讛讗 讬讻讜诇 诇讜诪专 讻谉 砖讬爪讬诇 注爪诪讜 讘转讞讘讜诇讛 砖诇 专诪讗讬谉 诇讛驻住讬讚 诇讞讘讬专讜 诪讛 砖专讗讜讬 诇讜 注驻"讬 讛讚讬谉 讚讗诇转"讛 诇讗 诪爪讬谞讜 诇注讜诇诐 谞讬讝拽讬谉 讙讜讘讛 诪注讬讚讬转 讗驻讬诇讜 讘谞讬 讞讜专讬谉 砖讬讻讜诇 讛诪讝讬拽 诇讛驻住讬讚 诇谞讬讝拽 讜诇讜诪专 讗讬 砖拽诇转 讘讬谞讜谞讬转 砖拽讜诇 讜讗讬 诇讗讜 讗诪讻讜专 讛注讬讚讬转 讜讘讬谞讜谞讬转 讜转讙讘讛 讘注"讻 诪讝讬讘讜专讬转 砖诇讬 砖讛诐 讘谞讬 讞讜专讬谉 讜讗"诇 讚诇讗 讗诪专讬谞谉 讻讛"讙 讗诇讗 讚讜拽讗 诪讛讚专谞讗 砖讟专讗 诇诪专讗 讗诪专讬谞谉 讗讘诇 诪讻讬专讛 诇讗 讗诪专讬谞谉 讚砖诪讗 诇讗 讬专爪讛 讛诇讛 诇诇拽讞讛 讚讛讗 诇讬转讗 讚讗祝 诪讛 砖讗诪专讜 诪讛讚专谞讗 砖讟专讗 诇诪专讬讛 讗讬谉 讛讻讜讜谞讛 注诇 讞讝专转 讛砖讟专 诇讘讚 讚讜讚讗讬 诪讞诪转 讛砖讟专 诇讗 转讞讝讜专 讙讜祝 讛砖讚讛 诇讘注诇讬诐 讗诇讗 爪专讬讱 诇诪讻专讛 诇讜 诪诪砖 诪讞讚砖 谞诪爪讗 讗诐 讗诪专讬谞谉 讘砖讚讛 讝讬讘讜专讬转 诪讻"砖 砖谞讗诪专 讻谉 砖讬讻讜诇 诇讜诪专 讗诪讻讜专 砖讚讛 注讬讚讬转 讜讘讬谞讜谞讬转 砖诇讬 讚拽驻爪讬 注诇讬讛 讝讘讬谞讬 讬讜转专 诪讝讬讘讜专讬转 讜注讜讚 讚注讻"驻 讛诇讜拽讞 注爪诪讜 讬讗诪专 讗诪讻讜专 诇讛诪讜讻专 砖讚讛 讝讬讘讜专讬转 砖诇讬 讜谞诪爪讗 砖诇驻"讝 诇讗 讬讻诇讜 谞讬讝拽讬谉 诇讙讘讜转 注讬讚讬转 诇注讜诇诐 诪诪砖讜注讘讚讬诐 讜讝讜 讛住讘专讗 讗讞专讜谞讛 诪爪讗转讬 讘住驻专 诪诇讞诪讜转 诇讛专诪讘"谉 讜诪讞诪转 讝讛 讚讞讛 住讘专转 讗讬 砖转拽转 讘砖转讬 讬讚讬诐 注"砖 讘讗专讬讻讜转 讜讗祝 讗谞讜 谞讗诪专 讚讬讬谞讜 讗诐 谞拽讬讬诐 讛住讘专讗 讛讬讻讗 砖专讜爪讛 诇讬讟讜诇 讬讜转专 诪讚讬谞讜 讚讘讝讛 诇讗 砖讬讬讻讬诐 讻诇 讛拽讜砖讬讜转 讗讘诇 诇讘讟诇 转讜专转 讙讜讘讬讬谞讗 诪讚讬谞讜 诪谞"诇 诇诪拽砖讛 讜谞"诇 诇讬讬砖讘 讚讛诪拽砖讛 讘谞讝拽讬谉 谞诪讬 谞讬诪讗 讛讻讬 讗讬谉 讻讜讜谞转讜 注诇 讻诇 讛谞讬讝拽讬谉 讗讘诇 讻讜讜谞转讜 讘讝讛 诪讚拽转谞讬 讘讘专讬讬转讗 住转诪讗 讻讜诇诐 谞讻谞住讜 转讞转 讛讘注诇讬诐 讜讗讜拽诪讬谞讗 讻讙讜谉 砖诇拽讞 注讬讚讬转 讘讗讞专讜谞讛 讜讗驻"讛 拽讗诪专 砖讙讜讘讬谉 讻"讗 讻讚讬谞讜 讜讝讬诪谞讬谉 讚诪砖讻讞转 诇讛 砖讗讬谉 讚讬谞谉 砖诇 谞讬讝拽讬谉 讗爪诇 讛诪讜讻专 讘注讬讚讬转 讻讙讜谉 砖讘"讞 诪讜拽讚诐 诇讜 讜讗"讻 讻砖谞砖讗专 注讬讚讬转 讘讗讞专讜谞讛 讗爪诇 讛诪讜讻专 诇讗 讛讬讛 砖讬注讘讜讚 讛谞讬讝拽 注诇讬讛 讗诇讗 讛讘"讞 讬讟诇谞讛 讻讬讜谉 砖讛讜讗 讘谉 讞讜专讬谉 讜谞砖讗专 砖讬注讘讜讚 讛谞讬讝拽讬谉 注诇 讛讘讬谞讜谞讬转 讗诇讗 砖讗讞"讻 砖诪讻专 讛诪讜讻专 讙诐 讛注讬讚讬转 诇讗讜转讜 讛诇讜拽讞 讜讛讜讜 讻讜诇诐 诪砖讜注讘讚讬诐 专讜爪讛 讛谞讬讝拽 诇讙讘讜转 诪注讬讚讬转 讗注"驻 砖诇讗 讛讬讛 砖讬注讘讜讚讜 讘转讞讬诇讛 讜诪诇砖讜谉 讛讘专讬讬转讗 诪砖诪注 砖讛讚讬谉 注诐 讛谞讬讝拽 诪讚诇讗 讞讬诇拽 讻诪讜 讘住讬驻讗 诇驻讬' 讛专讬讘"讗 诇注讬诇 注"讝 诪拽砖讛 砖驻讬专 讚谞讬诪讗 讗讬 砖转拽转 讻讬讜谉 砖专讜爪讛 诇讛专讜讜讬讞 讗爪诇 讛诇讜拽讞 讬讜转专 诪讗爪诇 讛诪讜讻专 讻谞"诇 诇讬讬砖讘 讘讚讜讞拽 讗讘诇 诪诇砖讜谉 专砖"讬 讜转讜住驻讜转 诇讗 诪砖诪注 讻谉 讜注讬讬谉 讘讛专讗"砖 讜讘住' 讛诪诇讞诪讜转 诇讛专诪讘"谉 讘讗专讬讻讜转 讜讚讜"拽 讜注讜讚 讬"诇 讚讛讗 讚诪拽砖讛 讘谞讬讝拽讬谉 谞诪讬 谞讬诪讗 讛讻讬 讛讬讬谞讜 诇诪"讚 砖讬注讘讜讚讗 讚专讘谞谉 讜诪讚讗讜专讬讬转讗 诇讗 讙讘讬 讻诇诇 讜讗"讻 诪拽砖讛 砖驻讬专 讚谞讬诪讗 讗讬 砖转拽转 诪砖讗"讻 诇诪"讚 砖讬注讘讜讚讗 讚讗讜专讬讬转讗 讗讬谉 讛"谞 讚诇讗 诪爪讬 诇诪讬诪专 讗讬 砖转拽转 诇讗驻拽讜注讬 诪讚讬谞讗 讚讗讜专讬讬转讗 讜讘讝讛 讛讬讛 讗驻砖专 诇讬讬砖讘 诪讛 砖诇讗 讛讘讬讗 讛专讬"祝 讝"诇 讗讜拽讬诪转讗 讘讚讬转诪讬 讚住"诇 砖讬注讘讜讚讗 讚讗讜专讬讬转讗 讻诪"砖 讘讗专讬讻讜转 讘驻' 讛谞讬讝拽讬谉 讚祝 谞'. 讜注讜讚 讬"诇 讚讛讗 讚诪拽砖讛 讘谞讬讝拽讬谉 谞诪讬 谞讬诪讗 讛讻讬 讛讬讬谞讜 讗诇讬讘讗 讚专讘 砖砖转 讚讜拽讗 讚住"诇 砖讬诇讛讬 驻' 砖谞讬 讚讬讬谞讬 讚讘砖诇 注讜诇诐 讛谉 砖诪讬谉 讜诪砖诪注 讚讛"讛 诇谞讬讝拽讬谉 讜讗"讻 讝讬诪谞讬谉 讚砖拽讬诇 谞讬讝拽 讬讜转专 诪讚讬谞讜 讻讙讜谉 砖注讬讚讬转 砖诇讜 讬讜转专 注讚讬驻讗 诪注讬讚讬转 讚注诇诪讗 讜讘讬谞讜谞讬转 砖诇讜 讙专讬注 诪注讬讚讬转 讚注诇诪讗 讜讗"讻 诪拽砖讛 砖驻讬专 讗讬 砖转拽转 诪砖讗"讻 诇诪讗讬 讚拽讬"诇 讘砖诇讜 讛谉 砖诪讬谉 讗讬谉 诪拽讜诐 诇拽讜砖讬讗 讝讜 讜讘讝讛 谞转讬讬砖讘 讙"讻 讚诇讗 诪讬讬转讬 讛专讬"祝 讗讜拽讬诪转讗 讚讘讬转诪讬 讜讚讜"拽:


讘转讜住驻讜转 讘讚"讛 讗讘诇 讝讘谉 注讬讚讬转 讜讝讬讘讜专讬转 讜谞专讗讛 讚讗讬讬专讬 砖驻讬专 讗驻讬诇讜 讚砖讘讬拽 讘讬谞讜谞讬转 讜讻讜'  讻讜讜谞转诐 讚讜讚讗讬 讘讛讻讬 讗讬讬专讬 诪讚拽专讬 诇注讬讚讬转 讜讝讬讘讜专讬转 讗专注讗 讚诇讗 讞讝讬讗 诇讱 诪砖诪注 讘讚砖讘讬拽 讘讬谞讜谞讬转 讗讬讬专讬 讜注"讝 讻转讘讜 讚诇讗 砖讬讬讱 讛讻讗 讛讟注诐 讚讛谞讞转讬 诇讱 诪拽讜诐 诇讙讘讜转 诪诪谞讜 讚砖诪讗 讛讘"讞 讗讜讛讘 讝讬讘讜专讬转 讟驻讬 讜讻讜' 讜讛讬讬谞讜 诇驻讬 诪讛 砖驻讬专砖讜 讘住诪讜讱 讚注讬拽专 讛讟注诐 讚讛谞讞转讬 诇讱 诪拽讜诐 讛讬讬谞讜 诪砖讜诐 砖讚讬谞讜 讘注"讻 诪讗讬讝讛 讘讬谞讜谞讬转 砖讬专爪讛 诇讜拽讞 专讗砖讜谉 诇讬转谉 诇讜 讜讗"讻 讻讗谉 诇讗 砖讬讬讱 讝讛 讛讟注诐 砖讛专讬 讗祝 讛诇讜拽讞 讛专讗砖讜谉 诇讗 讛讬讛 讬讻讜诇 诇讚讞讜转讜 诪讝讬讘讜专讬转 讗诐 讬专爪讛 诇讜拽讞 讟驻讬 驻讜专转讗 诇讻讱 讛讜爪专讱 诇讟注诪讗 讚讝讘谉 讗专注讗 讚诇讗 讞讝讬讗 诇讱 讜讗祝 注诇 讙讘 砖讗诐 专讜爪讛 谞讜讟诇 讝讬讘讜专讬转 诪"诪 诪讬拽专讬 讗专注讗 讚诇讗 讞讝讬' 讚住转诐 讘谞讬 讗讚诐 专讜爪讬诐 讬讜转专 讘讘讬谞讜谞讬转 诪讝讬讘讜专讬转 讜拽"诇:


讘驻专砖"讬 讘讚"讛 讜拽讗 诪砖转注讬 讚讬谞讗 讜讻讜'  讗诐 讬砖 诇讜 砖讜诐 转讘讬注讛 注诇 讞讜讘讜 诇讜诪专 驻专注转讬讱 讚拽讬"诇 讘诪住讻转 砖讘讜注讜转 讚讗祝 注诇 讙讘 讚谞拽讟 砖讟专讗 讜讻讜' 讜讚讗讬 讚诇讗 谞注诇诐 诪专砖"讬 砖讗祝 讘诇讗 讟注谞转讜 诪讞讜讬讬讘 诇讬砖讘注 谞讙讚 讛诇拽讜讞讜转 砖讝讛 驻砖讜讟 讘诪砖谞讛 讗诇讗 讚注讬拽专 讻讜讜谞转 专砖"讬 诇讬讬砖讘 讛诇砖讜谉 诪砖转注讬 讚讬谞讗 讘讛讚讬讛 讚诇讗 转拽砖讬 砖讗讬谉 砖诪注讜谉 爪专讬讱 诇讛砖讬讘 诇专讗讜讘谉 讻诇讜诐 讻讬讜谉 砖砖讟专 诪拽讜讬讬诐 讘讬讚讜 诇讻讱 驻专砖"讬 讚讗"砖 砖讬砖 诇专讗讜讘谉 注爪诪讜 诇讟注讜谉 驻专注转讬讱 讗讘诇 诇注谞讬谉 讛谞驻拽讜转讗 讜讚讗讬 讚讗讬讻讗 讟讜讘讗 讻诪"砖 讛转讜住驻讜转 讜注讜讚 讬"诇 讚谞"诪 诇注谞讬谉 砖爪专讬讱 砖诪注讜谉 诇讬砖讘注 讘驻谞讬 专讗讜讘谉 讜讗讜诇讬 讬转讘讬讬砖 诪砖讗"讻 讗讬 讛讜讬 讗诪专讬谞谉 砖讗讬谉 讟注谞转 专讗讜讘谉 诪讝拽讬拽讜 诇砖讘讜注讛 诇讗 讛讬讛 爪专讬讱 诇讬砖讘注 讘驻谞讬讜 讜讛砖转讗 诇驻"讝 诪爪讬谞讜 诇诪讬诪专 讚诪砖"讛 讛讜爪专讱 专砖"讬 诇驻专砖 讚爪专讬讱 诇讬砖讘注 讗讬 讟注讬谉 讗讬砖转讘注 诇讬 讜拽"诇:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗诪专 讗讘讬讬 专讗讜讘谉 砖诪讻专 砖讚讛 讻讜'. 诇驻讬 砖讬讟转 讛专讗讘"讚 (讘讛砖讙讜转讬讜 注诇 讛专讬"祝 专"驻 讛谞讬讝拽讬谉) 砖讛诇讜拽讞 诪砖诇诐 诪讚讬谉 注专讘, 讛住讘专 讛讙诪专讗 "讗讬 诪驻拽转 诪讬谞讬讛 注诇讬 讛讚专" 讜"诇讗 谞讬讞讗 诇讬 讚转讛讜讬 诇砖诪注讜谉 转专注讜诪转 注诇讬" 诇讻讗讜专讛 诪讬讜转专 砖讻谉 讗祝 讘诇讬 讝讛 讞砖讜讘 讛诇讜讛 诇讘注诇 讚讘专 诪讗讞专 砖讛诇讜拽讞 诪砖诇诐 注讘讜专讜 诪讚讬谉 注专讘. 讜诪砖诪注 砖讗讬谉 讛诇讜拽讞 注专讘 讗诇讗 砖诪砖诇诐 诪讚讬谉 砖注讘讜讚 谞讻住讬诐 讚注诇诪讗 讜诇讻谉 讝拽讜拽讛 讛讙诪专讗 诇讟注诪讬诐 讗讞专讬诐 讻讚讬 诇讛讞砖讬讘 讗转 讛诇讜讛 诇讘注"讚.
讜讗诪专 讗讘讬讜 砖诇 诪讜"专 讝爪"诇 讛讙讗讜谉 专' 诪砖讛 讝爪"诇 砖讬砖 诇注讬讬谉 讘爪讬讜专 讗讞专 讻砖讗' 讬注抓 诇讞讘讬专讜 诇拽谞讜转 砖讚讛 讜讗讞"讻 讛转注讜专专 注诇讬讛 讚讬谉 转讜专讛 讗诐 讛诪讬讬注抓 谞讞砖讘 诇讘注诇 讚讬谉 诪砖讜诐 砖"诇讗 谞讬讞讗 诇讬 讚转讛讜讬 诇讬讛 转专注讜诪转 注诇讬". 讜讗诪专 砖诇注"讚 讗讬谞讜 讘注诇 讚讬谉, 讜专拽 讘住讜讙讬讬转谞讜 砖诇驻讬 讛专讗讘"讚 讛诇讜拽讞 讛讜讗 注专讘 砖诇 讛诇讜讛 讜诪砖诇诐 讗转 讛讞讜讘 注讘讜专讜 谞讞砖讘 讛诇讜讛 诇讘注诇 讚讬谉 讻讬 讛转砖诇讜诪讬谉 讛诐 转砖诇讜诪讬谉 注讘讜专讜. 讗诪谞诐 住讜讙讬讬谉 谞转拽砖讛: 讛专讬 讻讚讬 诇讛讬讜转 讘注诇 讚讬谉 诇讗 讚讬 讘砖诐 讘注诇 讚讬谉 讘注诇诪讗 砖讞诇 注诇 讛诇讜讛 诪砖讜诐 砖讛诇讜拽讞 诪砖诇诐 讻注专讘 讘注讘讜专讜. 讗讱 讝拽讜拽讬诐 砖转讛讬讛 谞"诪 诪诪砖 诇诪注砖讛 讻讚讬 砖讬讛讬讛 诇讜 讚讬谉 讘注诇 讚讬谉. 诇砖诐 讻讱 诪住讘讬专讛 讛讙诪专讗 砖讘诪讛 砖讛诇讜讛 讗讬谞讜 专讜爪讛 砖转讛讬讛 注诇讬讜 转专注讜诪转 讬砖 谞讙讬注讛 诪住驻讬拽讛 讻讚讬 砖讛诇讜讛 讬讬讞砖讘 诇讘注诇 讚讬谉. 讜讘讝讛 讞诇讜拽讬诐 砖转讬 讛诇砖讜谞讜转 砖讘讙诪专讗: 诇诇讬砖谞讗 拽诪讗 爪专讬讱 砖转讛讬讛 诇讘注诇 讚讬谉 谞讙讬注转 诪诪讜谉 讜讗诇讬讘讗 讚诇讬砖谞讗 讘转专讗 讗祝 谞讙讬注转 转专注讜诪转 讘诇讘讚 讚讬讛 诇砖讜讜转讜 诇讘注诇 讚讬谉.
讜注讬讬谉 讘转讜住' 讘诪住' 讘"讘 (讚祝 诪讙. 讚"讛 诪驻谞讬 砖诪注诪讬讚讛 讜讻讜') 砖诪讘讬讗讬诐 砖转讬 讚讬注讜转 讗诐 讛谞讙讬注讛 砖诇讗 转讛讗 转专注讜诪转 注诇讬 驻讜住诇转 讗讜转讜 诇注讚讜转 讻砖诐 砖讛讬讗 注讜砖讛 讗讜转讜 诇讘注诇 讚讬谉 讻讚讬 砖讬讜讻诇 诇讟注讜谉 讘驻谞讬 讘讬"讚.
转讜住' 讚"讛 讚讬谞讗 讜讻讜'. 讝"诇 讚讟注谞讬谞谉 诇讬讛 诇诇讜拽讞 讜讻谉 诇讬转讜诪讬诐 讘讬谉 驻专讜注 讜讘讬谉 诪讝讜讬讬祝 讜讻讜' 注讻"诇. 讛转讜住' 讻讗谉 讜讘注讜讚 诪拽讜诪讜转122 讚谞讬诐 讗诐 讟注谞讬谞谉 诪讝讜讬讬祝 讗讜 专拽 驻专讜注 讜诪讻专讬注讬诐 砖讟讜注谞讬谉 讗祝 诪讝讜讬讬祝. 讜注诇讬谞讜 诇讘讗专 讗转 讚讬讜谞诐.
讜谞专讗讛 砖讗祝 砖讟讜注谞讬诐 讘"讚 注讘讜专 讛讬转讜诪讬诐 讟注谞转 驻专讜注 讗讬谉 讟讜注谞讬诐 讟注谞转 诪讝讜讬祝 讻讬 讛讬讗 诪讻讞砖转 诇注讚讬诐 讛讞转讜诪讬诐 讘砖讟专 砖讘讬讚 讛诪诇讜讛 讜讚讬谉 砖注讚讬诐 讛讞转讜诪讬诐 注诇 讛砖讟专 谞注砖讛 讻诪讬 砖谞讞拽专讛 注讚讜转谉 讘讘讬"讚. 讜砖讜谞讛 讛讬讗 讟注谞转 驻专讜注 砖讛专讬 注讚讬 讛砖讟专 讗讬谞诐 诪注讬讚讬诐 砖诇讗 驻专注 讗讱 专讗讬讬讛 讬砖 砖诇讗 驻专注 讻讬 "砖讟专讱 讘讬讚讬 诪讗讬 讘注讬". 讜诇驻讬讻讱 讟讜注谞讬诐 讘讬"讚 驻专讜注.
讜讛谞讛 砖讬讟转 讛专诪讘"诐 讘驻"讝 诪讛诇' 讙讬专讜砖讬谉 (讛诇"讘) 砖注专注讜专 讛讘注诇 诪讘讟诇 讙讟 诪讚讗讜专讬讬转讗. 讞讝讬谞谉 砖诪讚讬谉 转讜专讛 讬砖 诇讘注诇 讛讙讟 讚讬谉 注专注讜专 诪讬讜讞讚 诇讛讞砖讬讘 讗转 讞转讬诪讜转 讛讙讟 讻诪讝讜讬驻讜转 讜诇讘讟诇 讗转 讛讚讬谉 砖诇 注讚讬诐 讛讞转讜诪讬诐 注诇 讛砖讟专 谞注砖讛 讻诪讬 砖谞讞拽专讛 注讚讜转谉 讘讘讬"讚. 讗诪谞诐 讛讘注诇 讘讙讬讟讬谉 讗讬谞讜 讘注诇 讚讬谉 讘讛诇讻讜转 讚讬谞讬 诪诪讜谞讜转 讜讗讬谉 诇讜 讛谞讗诪谞讜转 砖诇 讘注诇 讚讬谉 诇讘讜讗 讜诇讟注讜谉 讟注谞讜转 讘驻谞讬 讘讬"讚.123 讗讱 谞拽专讗 讘砖诐 讘注诇 讛砖讟专 讻讬 讛讙讟 谞注砖讛 注"讬 爪讜讜讬讜 讜讬砖 诇讜 诪讻讱 讝讻讜转 诪讬讜讞讚转 诪讛诇讻讜转 砖讟专讜转 诇注专注专 诪讝讜讬讬祝 讜诇讘讟诇 讗转 讛讙讟 诪讚讗讜专讬讬转讗. 讜讛"讛 讘讻诇 砖讟专讜转 砖讞诇 讚讬谉 诪讬讜讞讚 砖诇 注专注讜专 讘注诇 讛砖讟专 诇注专注专 砖讛砖讟专 诪讝讜讬讬祝. 讜讘讻谉 讬注诇讛 注诇 讚注转谞讜 砖讗讬谉 讛讘讬"讚 诪注专注专讬诐 砖讛砖讟专 诪讝讜讬讬祝 讻讬 讘讬"讚 讟讜注谞讬诐 讟注谞讜转 讚讘注诇讬 讚讘专讬诐 讘诇讘讚 讗讱 诇讗 讛注专注讜专 讛诪讬讜讞讚 砖诇 讘注诇 讛砖讟专. 讜注"讝 拽讘注讜 讛转讜住' 砖讗祝 注专注讜专 砖诇 讘注诇 讛砖讟专 谞转驻住 讘讚讬谉 讟注谞讬谞谉 砖诇 讘讬"讚.
讘讗"讚 讗讬诇注讗 讜讟讜讘讬讛 讜讻讜' 注讻"诇. 注讬讬谉 讘诪住' 诪讻讜转 (讝.) 讜讘讘注讛"诪 讜诪诇讞诪讜转 讛' 砖讞诇讜拽讬诐 讛专讗砖讜谞讬诐 讘驻讬专讜砖 讛住讜讙讬讗. 讜诪爪讜讬讜转 砖诇砖 砖讬讟讜转: 讗) 专砖"讬 讜讘注讛"诪 驻讬专砖讜 砖讛注讬讚讜 砖诇讜讛; 讘) 讛专讗讘"讚 驻讬' 砖讛注讬讚讜 砖诇讗 驻专注; 讙) 讛专诪讘"谉 驻讬' 砖讛注讬讚讜 砖驻专注.
注诇 驻讬专讜砖 讘注讛"诪 讛拽砖讛 讛专诪讘"谉 讻讬 砖转讬 注讚讜讬讜转 砖讜谞讜转 讛谉 诇讙诪专讬 - 讗讞转 砖专讗讜讘谉 诇讜讛, 讜砖谞讬转 砖诇讜讬 注专讘 讘注讚讜. 讜注诇 驻讬' 讛专讗讘"讚 讛拽砖讛 谞讗诪专 驻诇讙讬谞谉 讚讬讘讜专讗 砖讬讛讬讜 谞讗诪谞讬诐 诇讞讬讬讘 讗转 讛诇讜讛 讗讱 诇讗 诇讞讬讬讘 讗转 讛注专讘.
讜讛谞讛 讘讗砖专 诇拽讜砖讬转 驻诇讙讬谞谉 讚讬讘讜专讗, 讬"诇 砖诇讚注转 讛专讗讘"讚 诇讗 谞讗诪专 驻诇讙讬谞谉 讚讬讘讜专讗 讗诇讗 讻砖讬砖 砖转讬 讞诇讜讬讜转 砖诇 注讚讜转 讻讙讜谉 讘驻诇讜谞讬 专讘注谞讬 诇专爪讜谞讬 砖讞讬讜讘 讛专讜讘注 讗讬谞讜 转诇讜讬 讘谞专讘注 讗讜 诇讛讬驻讱 讜讘讻谉 驻诇讙讬谞谉 讚讬讘讜专讗 诇砖转讬 注讚讬讜转 讜诪拽讘诇讬谉 注讚讜转 讗讞转 讜诇讗 讛砖谞讬讛. 讘注专讘 讜诇讜讛 诇注讜诪转 讝讗转 谞讞砖讘 讛讻诇 诇讞诇讜转 注讚讜转 讗讞转 砖讻谉 讞讬讜讘 讛注专讘 转诇讜讬 讘讞讬讜讘 讛诇讜讛; 讜讻砖讝讛 讞讬讬讘 讝讛 讞讬讬讘 讜讻砖讝讛 驻讟讜专 讝讛 驻讟讜专. 讘讻讛"讙 讗讬谉 讗讜诪专讬诐 驻诇讙讬谞谉 讚讬讘讜专讗 (讘砖诐 讛讙专"讞 讝爪"诇). 讗诪谞诐 讛专讗"砖 砖诐 讛讘讬讗 讘砖诐 讛专讗讘"讚 转讬专讜抓 讗讞专 讚诇讗 讗诪专讬' 驻诇讙讬谞谉 讚讬讘讜专讗 讗诇讗 讘注讚讜转 注诇 注爪诪讜 砖讗讬谞讛 注讚讜转 讻诇诇 讗讘诇 诇讗 讘驻住讜诇讬 注讚讜转 讚注诇诪讗. 讜诇讻谉 讘谞讬讚讜谞谞讜 砖诪讚讜讘专 诇讗 讘注讚讜转 注诇 注爪诪讜 讗诇讗 讘驻住讜诇讬 拽讜专讘讛 讗诪专讬' 注讚讜转 砖讘讟诇讛 诪拽爪转讛 讘讟诇讛 讻讜诇讛.
讜砖讬讟转 讛专诪讘"谉 讛讬讗 砖诪讚讜讘专 讘砖讛注讬讚讜 砖驻专注, 讜讗诐 谞讗诪专 驻诇讙讬谞谉 讚讬讘讜专讗 谞诪爪讗 砖讛诇讜讛 驻讟讜专 砖讛专讬 诇讙讘讬讜 讛诐 谞讗诪谞讬诐 讻专讞讜拽讬诐 讜讛注专讘 诇讘讚讜 讬讛讬讛 讞讬讬讘 砖讻谉 诇讙讘讬讜 讛诐 拽专讜讘讬诐 讜驻住讜诇讬诐 诇讛注讬讚. 讜诇讗 讬转讻谉 砖讬讛讬讛 讛注专讘 讞讬讬讘 讘诪拽讜诐 砖讛诇讜讛 驻讟讜专. 讜诪讜讻专讞讬诐 诇讜诪专 砖讙诐 讛注专讘 讬讛讬讛 驻讟讜专 注拽讘 注讚讜转 讛拽专讜讘讬诐 诇讜, 讜诇驻讬讻讱 讗讬谞诐 谞讗诪谞讬诐 讗祝 诇讙讘讬 讛诇讜讛.
诇讻讗讜专讛 讛转讜住' 砖诇驻谞讬谞讜 诪驻专砖讬诐 讻专讗讘"讚 砖注讚讬 讘注"讞 诪注讬讚讬谉 砖诇讗 驻专注 讜讗诇讬讘讗 讚讘讬讗讜专 讛讙专"讞 讝爪"诇 住讜讘专讬诐 砖诇讗 谞讗诪专 驻诇讙讬谞谉 讚讬讘讜专讗 讘注讚讜转 讗讞转 讗诇讗 讘砖转讬 注讚讜讬讜转. 讜讗讬诇讜 讛专诪讘"谉 住讜讘专 砖讗驻讬诇讜 讘注讚讜转 讗讞转 驻诇讙讬谞谉 讚讬讘讜专讗, 讜驻诇讙讬谞谉 讛谞讗诪谞讜转 讚讛注讚讜转 讘讬谉 讙讘专讗 诇讙讘专讗, 讚谞讗诪谞讬诐 诇诇讜讛 讜诇讗 诇注专讘.
122 注讬' 讘转讜住' 诇诪住' 讙讬讟讬谉 (讚祝 讘.) 讚"讛 讜讗诐 讻讜'.
123 注讬讬谉 诇注讬诇 (讚祝 讞.) 讘注谞讬谉 砖讟专讜转 讗讜转 讗' 讜诪砖"讻 讘诪专讚讻讬 诇诪住' 拽讬讚讜砖讬谉 (住讬' 转拽"注) 讘砖诐 专' 讗讘讬讙讚讜专.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

